Η ΥΠΟΓΡΑΦΗ ΝΔ - ΠΑΣΟΚ - ΣΥΜΠΛΗΡΩΜΑΤΩΝ ΤΟΥΣ: «Πρώτος μισθός ως 293 μεικτά για μερική απασχόληση (...) η αμοιβή για νέους ηλικίας κάτω των 25 ετών διαμορφώνεται στα 255,47 ευρώ για εργαζόμενους με τετράωρη απασχόληση» (το θέμα στην ΗΜΕΡΗΣΙΑ).\nΑλλο να το ξέρεις, γιατί κάπου το άκουσες, κι άλλο να το βλέπεις τίτλο σε πρώτη σελίδα, σαν ανακοίνωση τελεσίδικης καταδικαστικής απόφασης για ομαδική εκτέλεση χιλιάδων νέων παιδιών.\nΠου καταδικάζονται να δουλεύουν, δηλαδή να παράγουν απλήρωτη υπεραξία και να «ζουν» με 255 ευρώ μεικτά το μήνα.\nΑπείρως πιο σκληρό να το βιώνεις...\nΤο εκτίναγμα του βαθμού εκμετάλλευσης σε απίθανα ύψη ξεπερνά τα όρια της φρίκης.\nΙσως αυτός να 'ναι και ο στόχος.\nΝα 'ναι τόσο ισχυρό το σοκ που να παγώνουν οι αντιδράσεις.\nΑυτό, όμως, είναι και το μόνο γεγονός: Το άγριο τσάκισμα των εργατών, ειδικά της νέας βάρδιας της εργατικής τάξης.\nΟλες οι άλλες κωλοτούμπες είναι για να καλύψουν αυτό το μοναδικό γεγονός.\nΕ, Δε θα περάσουν!\nΟχι μόνο γιατί δεν πρέπει να περάσουν.\nΑλλά κύρια γιατί η ιστορία μάς λέει πως κόντρα στη μελετημένη προπαγάνδα της αστικής τάξης, η εργατική τάξη εντέλει δεν αυτοκτονεί, δε λέει «σφάξε με αγά μ' ν' αγιάσω», ψάχνει βρίσκει τρόπο να οργανωθεί, να αντισταθεί, να αντεπιτεθεί, πόσο μάλλον, που τώρα πια κουβαλά πίσω της και μια τεράστια εμπειρία από τις μάχες που έχει δώσει - κι ακόμα περισσότερο έχει το δικό της κόμμα, το Κομμουνιστικό Κόμμα Ελλάδας, ορκισμένο στο αίμα χιλιάδων και χιλιάδων πρωτοπόρων εργατών, να υπερασπίζει μέχρι τελευταίας ρανίδας τον εργάτη, να οδηγήσει την εργατική τάξη στην απελευθέρωσή της.\nΠάνε στις εκλογές με ένα όργιο προπαγάνδας, με το οποίο προσπαθούν να αφήσουν στο απυρόβλητο την πολιτική του κεφαλαίου που εφαρμόζουν και να ενοχοποιήσουν την εργατική τάξη: Μιλάνε για διαφθορά αυτοί που ποδηγέτησαν χιλιάδες συνειδήσεις διαφθείροντάς τες, μιλάνε για ασφάλεια στις γειτονιές, αυτοί που οξύνουν καθημερινά την ανασφάλεια σε εκατομμύρια εργάτες.\nΔείχνουν έναν εχθρό - «μαϊμού» για να καλύψουν το γεγονός ότι οι ίδιοι είναι οι εχθροί.\nΤους είδαμε στη Χαλυβουργία στο Βόλο να παρατάσσουν τραμπούκους απέναντι σε απεργούς.\nΠροχτές στη Χαλκιδική, στα Μεταλλεία, εκβίασαν εργαζόμενους σπρώχνοντάς τους να δείρουν τους γειτόνους τους!\nΣτην Κρήτη επιχείρησαν να βάλουν τους αγρότες ενάντια στους ναυτεργάτες.\nΤο σχέδιο του «"κοινωνικού αυτοματισμού» απογειώνεται στην εφαρμογή του.\nΜια χούφτα είναι οι καπιταλιστές.\nΟρίζουν όμως τη ζωή χιλιάδων εργατών εκβιάζοντας με το μεροκάματο.\nΟσο δύσκολο κι αν είναι στον εργάτη να δεχτεί ότι είναι προτιμότερο να χάσει ένα πιάτο φαΐ μια μέρα, παρά να χτυπήσει άλλον εργάτη, αυτή πρέπει να 'ναι η μόνη επιλογή του.\nΟπουδήποτε η αστική τάξη στρέφει μια ομάδα ενάντια σε άλλη, η απάντηση πρέπει να 'ναι: χτυπάμε τον πραγματικό εχθρό: Αυτόν που προκαλεί τη μετανάστευση.\nΑυτόν που κερδίζει από το έγκλημα.\nΑυτόν που κερδίζει από την εκμετάλλευση.\nΕνα είναι το αφεντικό και στις τρεις περιπτώσεις.\nΟ καπιταλιστής είναι που διαλύει ένα λαό και δημιουργεί κύμα προσφύγων.\nΟ καπιταλιστής είναι που προωθεί το παράνομο εμπόριο.\nΟ καπιταλιστής είναι που εξαθλιώνει έναν εργάτη μέχρι να τον κάνει ζώο ανήμερο.\nΗ εργατική τάξη διαθέτει μόνο τον «Ριζοσπάστη» και τον «902».\nΤα άρθρα και οι αναλύσεις τους όπλα καθημερινά στο βαθμό που φτάνουν στον εργάτη, γίνονται εφημερίδα τοίχου στη γειτονιά.\nΑυτό είναι κι ένα από τα ανυπέρβλητα όπλα της: Η διάδοση της χρήσιμης στον εργάτη πληροφορίας, η προβολή της πρόσωπο με πρόσωπο, εκεί ακριβώς που δουλεύει και ζει ο καθένας.\nΗ αστική προπαγάνδα έχει το χρήμα με το μέρος της.\nΟι εργάτες έχουν την εμπειρία από τους αγώνες που προηγήθηκαν, από το πώς οργανώθηκαν κόντρα σε θεούς και δαίμονες, από το πώς η απόφαση έγινε πράξη, την ώρα που όλα έδειχναν μέσα από τα κανάλια των αστών ότι οι μάχες ήταν χαμένες πριν ξεκινήσουν...\nΕχουν το ΚΚΕ!\nΝα καταργήσουμε στην πράξη τον «κοινωνικό αυτοματισμό», με την ανάδειξη και υπεράσπιση της ταξικής αλληλεγγύης.\nΜε την ταξική ενότητα ενάντια στους αστούς.\nΝα εκφραστεί αυτή η απόφαση με τέτοια ενίσχυση στο ΚΚΕ, ώστε να μην έχουν ύπνο οι αστοί.\nυσ ΑΣΤΙΚΑ ΜΜΕ\nΧαρακτηριστικός ο τρόπος που χειρίστηκαν τις κινητοποιήσεις ντοματοπαραγωγών στην Κρήτη\nΤο κεφάλαιο και οι υπηρέτες τους τρέμει από τον αγωνιστικό συντονισμό εργατών - αγροτών και κάνει ό,τι μπορεί να τον υπονομεύσει.\nΚινητοποίηση διαμαρτυρίας πραγματοποίησαν τη Δευτέρα που μας πέρασε οι ντοματοπαραγωγοί από την περιοχή της Κουντούρας των Χανίων διαμαρτυρόμενοι για το αυξημένο κόστος παραγωγής και τις εξευτελιστικές τιμές στη ντομάτα.\nΟπως ανέφεραν και οι ίδιοι, αυτό έχει ως αποτέλεσμα να μην έχουν καθόλου εισόδημα, πουλήσουν δεν πουλήσουν τα προϊόντα τους.\nΟι παραγωγοί διένειμαν δωρεάν ντομάτες στην πόλη των Χανίων καταγγέλλοντας ότι οι ίδιοι πουλούν τις ντομάτες τους 0,35 ευρώ όταν το κόστος παραγωγής φθάνει στα 0,50 και στα σούπερ μάρκετ πωλείται στους καταναλωτές προς 1,50 ευρώ το κιλό.\nΑν και οι παραγωγοί της περιοχής Κουντουράς δε διαμαρτυρήθηκαν για την απεργία των ναυτεργατών, διάφορα τοπικά ΜΜΕ (στο διαδίκτυο και όχι μόνο) έτρεξαν να γράψουν ότι απαίτησαν να φύγουν πλοία με τα προϊόντα τους, στα πλαίσια της ενορχηστρωμένης επίθεσης που έχει εξαπολυθεί τις τελευταίες μέρες θέλοντας να προκαλέσουν τον κοινωνικό αυτοματισμό.\nΝα στρέψουν τον ένα κλάδο ενάντια στον άλλο, διευκολύνοντας τα αφεντικά τους να εφαρμόζουν απερίσκεπτα την αντιλαϊκά πολιτική τους.\nΟι ίδιοι οι παραγωγοί της Κουντουράς, με την κινητοποίησή τους και διανέμοντας δωρεάν τομάτες, τόνιζαν ότι και να τις πουλήσουν δεν έχουν να κερδίσουν τίποτα.\nΟύτε αυτό όμως, δε εμπόδισε διάφορους κονδυλοφόρους να γράψουν ότι στρέφονται ενάντια στην απεργία των ναυτεργατών ξεπερνώντας κάθε όριο αθλιότητας.\nΑπό το ζήλο τους να αποδείξουν στα αφεντικά τους πόσο πιστοί τούς είναι, ούτε τα προσχήματα δεν κράτησαν, που επέβαλε το ίδιο το ρεπορτάζ.\nΑναρτήθηκε από dimitris στις 5:15 μ.μ.\nblackbedlam 22 Μαρτίου 2012 - 6:41 μ.μ.\nΈτσι που τα λές είναι Δημήτρη.\nΓια τους νέους προσλαμβανόμενους είναι 255,47 ο μισθός,για "μερική απασχόληση".\nΓια 4ωρο, αλλά στην ουσία τα παιδιά δουλεύουν 8ωρα.\nΆντε να πει όχι ο πιτσιρικάς που ψάχνει δουλειά 2 και 3 χρόνια και δεν βρίσκει και που έχει ανάγκη να τσοντάρει στην οικογένεια, που και ο πατέρας υποαπασχολείται ή που του έχουν μειώσει το μεροκάματο ή και είναι άνεργος.\nΜένει και, χτυπάει 6ωρα και 8ωρα χωρίς να βγάλει τσιμουδιά μιας και απ΄έξω περιμένουν ουρές οι άνεργοι νέοι.\nΜεγάλη εμπειρία το εργατικό κίνημα,αλλά αυτή η εμπειρία δεν είναι κτήμα της όλων των εργαζομένων, ακριβώς γιατί εκείνοι διαθέτουν τους μηχανισμούς τους.\nΓια σκέψου όμως πόσοι ακούνε 902 και πόσοι διαβάζουν "Ρ"\nΝα σκεφτούμε μόνον από που ενημερώνεται ο κόσμος, τι σόι πληροφόρηση παίρνει.\nΑυτός είναι και ο λόγος που χτυπιέμαι, ότι είμαστε εμείς που θα διαδώσουμε τις ιδέες μας, εμείς που θα μιλήσουμε για τα αδιέξοδα και τις αιτίες τους, εμείς που θα κάνουμε γνωστές τις προτάσεις μας.\nΔύσκολο πράγμα πολύ δύσκολο.\nΠας να κάνεις μια κουβέντα και οι ερωτήσεις επηρεασμένες από όσα μέχρι σήμερα έχουν παραπληροφορηθεί, πέφτουν βροχή.\nΣε πάνε από την μια άκρη στην άλλη, μέχρι που θα σε φτάσουν στα "γκούλαγκ"\nΤι να γίνει όμως, δεν γίνεται διαφορετικά. Η μάχη της ενημέρωσης είναι επιτακτική ανάγκη σήμερα.\nΕφημερίδα τύπου είπες;\nΒρε Δημήτρη που την θυμήθηκες;\nΈχω να δω εφημερίδα τοίχου χρόνια.\nΚαι αν έχω γράψει....Πάναγία μου,τι μου θύμησες.\ndimitris 22 Μαρτίου 2012 - 7:05 μ.μ.\nB.B ΚΑΛΗΣΠΕΡΑ, ποσοι με ρωτας θα διαβασουν Ριζο και ποσοι θα δουν 902, εμ αν και με τετοιες συνθηκες γαλερας δεν ψαχνουν να βρουν την σωστη ενημερωση, τοτε βρισκουν και τα κανουν.\nΠροσπαθησα να διαγραψω τα δυο παραπανω ιδια σχολια με το πρωτο σου, αλλα δεν τα καταφερα...\nblackbedlam 22 Μαρτίου 2012 - 8:03 μ.μ.\nΔεν κατάλαβα βρε Δημήτρη πια δύο ίδια σχόλια μου λες;\ndimitris 22 Μαρτίου 2012 - 9:21 μ.μ.\nblackbedlam ειχε βγει η αναρτηση σου, αλλες δυο φορες, τις εσβησα, απο τυχη...


‘Θύελλα στη Βενετία’ το τρίτο μυθιστόρημα της Βενετίας Πιτσιλαδή Σούαρτ | People News\nΒΙΒΛΙΟΠΟΛΙΤΙΣΜΟΣ 3 Ιουνίου 2019 ΒΙΚΥ ΜΠΑΦΑΤΑΚΗ 0\nΈβγαλε από την τσέπη του το περίστροφο. Αυτό το ίδιο περίστροφο με το οποίο πυροβόλησε το πρωί τον άλλον. Εκείνον τον καραγκιόζη που τόλμησε...\nΗ Βενετία Πιτσιλαδή-Σούαρτ γεννήθηκε στη Μυτιλήνη, αλλά από μικρή μεγάλωσε στην Αθήνα, όπου σπούδασε Δημοσιογραφία, Δημόσιες και Κοινωνικές Σχέσεις. Στο Πανεπιστήμιο του Λονδίνου σπούδασε Συμβουλευτική Ψυχολογία. Εν συνεχεία, στο Πανεπιστήμιο της Γενεύης σπούδασε Ψυχολογία και Επιστήμες της Εκπαίδευσης. Παντρεύτηκε Ελβετό και απέκτησε δυο παιδιά. Ζει μόνιμα στη Γενεύη, όπου εργάστηκε ιδιωτικά κάνοντας Συμβουλευτική Ανθρωπίνων Σχέσεων. Αυτό είναι το τρίτο της μυθιστόρημα. Έχει προηγηθεί το Η θεατρίνα της ζωής (εκδόσεις Σαββάλας 2011) και το Ολόγυμνη με Ψυχικές Χειροπέδες, (εκδόσεις Ωκεανός 2015).


Η Ουγκάντα κινείται στον ρυθμό του...Drake [video] - Cosmogony\nΗ Ουγκάντα κινείται στον ρυθμό του…Drake [video]\nO Drake έχει ένα τρομερό μουσικό χάρισμα να κυκλοφορεί τραγούδια τόσο χορευτικά και πιασάρικα που γίνονται κατευθείαν νούμερο ένα hits σε όλον τον κόσμο. Έτσι και με το καινούργιο του κομμάτι, «Toosie Slide», ο διάσημος ράπερ έχει ήδη προκαλέσει μία viral dance τάση παγκοσμίως, με εκατομμύρια άτομα σε καραντίνα να χορεύουν με τον δικό τους τρόπο στους στίχους «right foot up, left foot slide, left foot up, right foot slide».\nΤο καλύτερο και πιο δημοφιλές βίντεο που έχει προκύψει από όλο αυτό προέρχεται από το Masaka Kids Africana, μία χορευτική ομάδα ορφανών παιδιών στην Ουγκάντα τα οποία δέχτηκαν το χορευτικό challenge και έκλεψαν τις καρδιές όλων μας, μαζί και του Drake.\nΟ ίδιος ο Drizzy λοιπόν όχι μόνο είδε το βίντεο των Masaka Kids αλλά, αφού ρώτησε τους ιδρυτές της ομάδας αν μπορεί να το μοιραστεί στα social media, το αναδημοσίευσε στα instagram stories του, εκφράζοντας τον θαυμασμό του. Από τότε το κλιπ έχει πραγματικά εκτοξευτεί, συγκεντρώνοντας πάνω από ένα εκατομμύριο views και χιλιάδες κοινοποιήσεις.\nΌπως δήλωσαν οι αντιπρόσωποι του Masaka Kids Africana στο TMZ, τα παιδιά έκλαψαν από την χαρά τους όταν είδαν το repost του Drake, ενώ από τότε η οργάνωση έχει κερδίσει πάνω από 120.000 καινούργιους instagram followers και εκατοντάδες δολάρια σε δωρεές.\nΑξίζει να σημειωθεί ότι η οργάνωση Masaka Kids Africana συγκεντρώνει χρήματα για να προσφέρει στέγη, φαγητό, ρούχα, εκπαίδευση και ιατρική περίθαλψη. Οι αριθμοί σοκάρουν. Στην Ουγκάντα σήμερα υπάρχουν πάνω από 2,4 εκ. ορφανά παιδιά λόγω του Aids, της τρομερής φτώχειας και των χρόνιων εσωτερικών συγκρούσεων.\n«Μέσα από την μουσική και τον χορό, τα παιδιά μαθαίνουν να συνδέονται το ένα με το άλλο, να μοιράζονται την αγάπη τους για την Ουγκάντα και να γνωρίζουν τον κόσμο. Καταλαβαίνουν ότι έχουν προοπτικές και αποκτούν ελπίδα για το μέλλον.»\nDRAKE, Masaka Kids Africana, Ουγκάντα


Yowamushi Pedal - Page 3 - Σειρές Anime - .aNiMe//GR\nPosted 09 February 2014 - 13:47\nΈχει αρχίσει να με ενοχλεί όταν κάθε φορά που τον προσπερνάει κάποιος -ειδικά αν δεν είναι φίλος του- ο Ονοντα αρχίζει να ουρλιάζει και η έκφρασή του αλλάζει λες και τον κυνηγά από πίσω κανένας ψυχοπαθής δολοφόνος και πρέπει να ξεφύγει. Αυτό πια που όλα αρχίζουν και τελειώνουν με τη καδένα και την ψυχική δύναμη και οι φιλοφρονήσεις πέφτουν βροχή ενώ είμαστε ακόμα στο στάδιο έχει καταντήσει κάπως βαρετό και έχουν αρχίσει να μου αρέσουν περισσότερο τα κομμάτια που δε ασχολούνται με την ποδηλασία, πχ. τα σκετσάκια στο τέλος είναι συνήθως από τα πιο καλά κομμάτια του επεισοδίου.\nΗ αντίδραση του Ναρουκο στα λόγια του Ιμαϊζουμι στο τελευταίο επεισόδιο μού φάνηκε εντελώς χαζή, υποτίθεται ότι είχε πάρει αρκετές φορές μέρος σε αγώνες, κάποια πράγματα θα έπρεπε να είναι αυτονόητα.\nPosted 12 February 2014 - 01:31\nΟ Ονοντα δέχεται περισσότερες φιλοφρονήσεις και από άνθη που εκτοξεύονται σε δημοφιλή αοιδό.\nΔάκρυα, ιδρώτας και βροχή. Η στοργική φιγούρα του Ταντοκορο βοήθησε τη καρδιά του Teshima να μαλακώσει βρίσκοντας λύτρωση. Χωρίς να υπολογίσει τον τραυματισμό του, βοήθησε τον Ονοντα να επισκευάσει τη βλάβη και να ολοκληρώσει την απαιτούμενη απόσταση.\nΤώρα inter high αν και νομίζω ότι θα γεμίσουν το χρόνο που απομένει με αδιάφορες φέτες σχολικής ζωής.\nΟ Ταντοκορο παρόλα αυτά είναι από τους πιο συμπαθητικούς χαρακτήρες μέσα στη σειρά χωρίς να προσπαθεί υπερβολικά. Ο Κιντζου αναρωτιέμαι αν μπορεί να μιλήσει χωρίς να κάνει τα πράγματα ακόμα πιο μελοδραματικά απ' όσο είναι. Κρίμα για τους δευτεροετείς που τους βγήκε η πίστη αλλά δεν είχαν απέναντι στους άλλους δύο και τον τενσάι. O Τεσιμα μου θυμίζει γενικά τον ρόλο που είχε ο Τεραο του Overdrive σαν ποδηλάτης και θα ήθελα να τον δω περισσότερο.\nΆντε, πήραμε power up με τα πετάλια, πάμε να τους ξεσκίσουμε τώρα και με πιο ελαφριές ρόδες.\nPosted 25 March 2014 - 14:37\nΟ Κιντζου δεν παίζει μόνος του στο πεδίο της σοβαρότητας. Το σκυθρωπό alter ego του, ο Φουκουτομι, είναι εκεί με τις δυσοίωνες και μυστικιστικές προβλέψεις του.\nΜια ελεγεία για τους μύες του Ιζουμιντα. Εκτός από ανεξάντλητες πηγές ταχύτητας λειτουργούν και σαν ανιχνευτές άξιων αντιπάλων. Ο αεροδυναμισμός του Ναρουκο και ο τουρμπoκίνητος Ταντοκορο δεν αρκούν για να τον ξεπεράσουν.\nΟι όποιες ελπίδες είχα για νίκη της Chiba συνθλίβονται βάναυσα από το mini spoiler που είναι και ο τίτλος που κοσμεί το επόμενο επεισόδιο.\nPosted 25 March 2014 - 17:21\nΕγώ πάλι απορώ πως θα τους ξαναπεράσει. Πόσα έχει να δώσει ακόμα Αν κρίνουμε από τον mini-spoiler τίτλο λογικά θα τον δούμε να τερματίζει πρώτος φωνάζοντας ABS ABS\nPosted 02 April 2014 - 13:31\nΕπιτέλους κάθισα να δω τα τελευταία 10 επεισόδια που είχα αφήσει και άξιζε τον κόπο, δεν ξέρω τι να πρωτοσχολιάσω\nΣε κάποια επεισόδια σχεδόν έχασα την πλοκή γιατί μου τραβούσαν την προσοχή τα φρύδια του fukutomi, holy majestic eyebrows, χρειάζονται το δικό τους fan club\nΤα ψυχολογικά του onoda με έχουνε λίγο κουράσει μέχρι τώρα, και το πως νομίζει κιόλας οτι με ένα 3ημερο training camp, ότι είναι έτοιμος για αγώνα που άλλοι προπονούνταν για ένα χρόνο δεν θα το καταλάβω, και μάλλον θα νικήσει και στο τέλος.\nΤώρα για τον eyelashes-kun τι να πω.... ABS ABS ABS, και νομίζω παραγνωριστήκαμε λίγο με τον Andy και τον Frank\nΈχει γίνει όμως απο τις αγαπημένες μου σειρές, που πάρα όλα τα κουλά καταφέρνει ακόμα να με κρατάει pumped up\nPosted 15 April 2014 - 13:45\nΌσο οι αναρριχητές των Σοχοκου και Χακονε κάνουν mind games, όσο ο αρχηγός του Σοχοκου σκέφτεται πώς να ανηφορίσουν χωρίς απώλειες, ο Ονοντά έκανε channel το ξόρκι "Πώς θα περάσω εκατό ποδηλάτες με ένα σπριντ στην ανηφόρα". Βάρδοι θα απαγγέλλουν το κατόρθωμά του.\nPosted 16 April 2014 - 03:48\nΚάτι μου λέει οτι οι βάρδοι θα τραγουδάνε "Hime-hime"\nΝα το δω αυτό και τίποτα άλλο\nEdited by metalmusicmaniac, 16 April 2014 - 03:48.\nPosted 16 April 2014 - 05:34\nΝτάξει, πάλι καλά που δεν βάλανε τον Onoda να πηγαίνει καμια 10ριά χιλιόμετρα προς τη λάθος κατεύθυνση δλδ... Έτσι για να δείξει πόσο γρήγορη cadence έχει.\nPosted 22 April 2014 - 04:02\nΤο ήξερα ότι κάπως έτσι θα γινότανε\nΒέβαια το πέρασμα στον Midoshuji έγινε σχετικά εύκολα γιατί κρατούσε ρυθμό... αλλά γενικά ο Onoda έβαλε νέφτι στον κώλο του και HAIL HIME\nEdited by metalmusicmaniac, 22 April 2014 - 04:03.\nPosted 06 May 2014 - 15:37\nΚαι εκεί που όλα βαίνουν καλώς και έχουμε ένα επικό fight ανάμεσα σε Hakone και Sohoku... ξεπετάγεται ένας Midoshuji που στα τελευταία επεισόδια ήταν ξεχασμένος απ'το θεό. 3 λοιπόν υποψήφιοι για τη νίκη στην πρώτη μέρα\nPosted 06 May 2014 - 16:07\nΟ Μιντο περίμενε σαν χαμαιλέοντας να αρπάξει το θήραμά του, δηλαδή τη γραμμή τερματισμού.\nΟ delinquent από το Χακονε είναι σταθερά ενοχλητικός στο παρόν καί τις αναμνήσεις του. Μου αρέσει που συνεχίζουν να παρουσιάζουν τους ποδηλάτες σαν τρένα, αγγέλους και λύκους. Δίνει μια επική κλίμακα στα δρώμενα.\nΤριάντα επεισόδια μέχρι τώρα, καθόλου άσχημα. Άραγε θα το λήξουν μαζί με τον αγώνα ή πάμε για πενηνταριά;\nPosted 06 May 2014 - 17:40\n38 επεισόδια νομίζω θα έχει\nΤελείως ενοχλητικός ο Αρακιτα, δεν άντεχα να τον ακούω. Τον περίμενα να πεταχτεί κάπου σαν την τσουτσου τον σιχαμένο, αλλιώς τζάμπα τον δείχνανε οτι είναι και καλά πολύ καλός στα προηγούμενα επεισόδια. Ελπίζω μόνο να μην τους πάρει την πρωτιά...\nEdited by eleospleon, 06 May 2014 - 17:40.\nPosted 06 May 2014 - 18:49\nObviously, όποιος φωνάζει πιο δυνατά, κερδίζει...\nΓια να δούμε ποιος έχει πιο δυνατό λαρύγγι, ο Kinjou, o Fuku-chan ή ο Mido*slurp*splats*something.\nPosted 06 May 2014 - 20:23\nΔεν θελω να υποτιμισω eyebrows και red-glasses, γιατι τα αγαπω πραγματικα τα παιδια, αλλα η σφυγκα κατι μου λεει οτι θα παρει το 3ο σημειο και τσαμπα ποδιλατουσαν ολοι μεχρι στιγμης.\nΑlso, πιστευω οτι αν γινει αυτο ο Imaizumi θα φαει τρελη φρικη και στην 2η μερα του αγωνα θα παρει φωτια ο δρομος εξαιτιας του.


Κίνα Ποβιδόνη Ιώδιο Υγρό 10% Απολύμανση Κατασκευαστές\nHebei Kexing Pharmaceutical Co., Ltd. [Hebei,China] Είδος Επιχείρησης:Κατασκευαστής , Εμπορική Εταιρεία Κύριες Αγορές: Αφρική , Αμερική , Ασία , Ανατολική Ευρώπη , μέση Ανατολή , Ωκεανία , Άλλες αγορές , Δυτική Ευρώπη , Παγκόσμιος Εξαγωγέας:31% - 40% Περιγραφή:Διάλυμα ιωδίου ποβιδόνης,Ποβιδόνη Ιώδιο 10,Ποβιδόνη Ιώδιο 10% Υγρό\nHome > Προϊόντα > Απολυμαντικό ζώων > ποβιδόνη ιώδιο > Ποβιδόνη Ιώδιο Υγρό 10% Απολύμανση\nΠοτοδινό διάλυμα ιωδίου Κτηνιατρική απολύμανση\nΓια στάβλους, εξοπλισμό και αποστείρωση βρωμιάς.\n3.povidone διάλυμα ιωδίου κτηνιατρική απολύμανση: 100ml 500ml 1000ml\nΠοβιδόνη διάλυμα ιωδίου κτηνιατρική απολύμανση\nΑποστείρωση για στάβλους και σφαγείο: σχηματίστηκε διάλυμα 1% -3%.\nΑποστείρωση για εξοπλισμό: διαμόρφωσε διάλυμα 0,5% -1%.\nΤο ιωδοφόρο, το ιώδιο έχει ισχυρό υποκατάστατο ικανότητας ομοιοπολικά υδρογόνο, το οποίο με τη δράση των ομάδων ΟΗ, ΝΗ, CH, SH επηρεάζει την επιβίωση μικροοργανισμών. Θανατηφόρες αλλαγές δομικών της πρωτεΐνης,\nΈνζυμο, νουκλεϊκό. Η πρωτεϊνική σύνθεση παρεμποδίζεται. Κυτταρικών αναπνευστικών ενζύμων απώλεια δραστηριότητας? Φυσικές ιδιότητες της μεταβολής των κορεσμένων λιπαρών, μειώθηκε η κινητικότητα της μεμβράνης. Οίδημα των σπορίων, παραμόρφωση, μερική βλάβη, Το στρώμα και το διαφανές φράγμα του φλοιού, που προκαλεί διαρροή πυριδινοδικαρβοξυλικού οξέος, ϋΝΑ, RNA και τα παρόμοια. Βακτηρίδια νίνο αφυδρογονάση 6-φωσφορικής γλυκόζης, γαλακτική αφυδρογονάση,\nΗ δραστικότητα αλκαλικής φωσφατάσης μειώθηκε.\nΚάθε μη χρησιμοποιηθέν κτηνιατρικό φαρμακευτικό προϊόν ή τα απόβλητα που προέρχονται από αυτά τα κτηνιατρικά φαρμακευτικά προϊόντα θα πρέπει να απορρίπτονται σύμφωνα με τις τοπικές απαιτήσεις.\nΚατηγορίες Προϊόντων : Απολυμαντικό ζώων > ποβιδόνη ιώδιο


Τραγωδία στην Κυψέλη! Ηλικιωμένος ήταν εβδομάδες νεκρός στο φωταγωγό της πολυκατοικίας του - alterinfo.gr\nΤραγωδία στην Κυψέλη! Ηλικιωμένος ήταν εβδομάδες νεκρός στο φωταγωγό της πολυκατοικίας του\nΜια απίστευτη ιστορία που δείχνει ξεκάθαρα την απομόνωση που υπάρχει ακόμα και μεταξύ ανθρώπων που ζουν στο ίδιο οίκημα ξετυλίχθηκε σήμερα στην Κυψέλη.\nΟι κάτοικοι της πολυκατοικίας στην οδό Δροσοπούλου 117, ειδοποίησαν την αστυνομία όταν άρχισαν να ενοχλούνται από μια δυσάρεστη οσμή μέσα στο κτίριο.\nΑρχικά, νόμιζαν ότι επρόκειτο για κάποιο ζώο που είχε πεθάνει και κανείς δεν μπορούσε να φανταστεί αυτό που θ’ αντίκριζαν.\nΣτον φωταγωγό της πολυκατοικίας κείτονταν νεκρός και σε προχωρημένη σήψη ένας άνδρας. Μετά από έρευνα που έγινε διαπίστωσαν ότι ήταν ένας 80χρονος ο οποίος ζούσε στον τρίτο όροφο της πολυκατοικίας με την σύζυγό του.\nΕίχαν να τον δουν εβδομάδες αλλά κανείς δεν σκέφτηκε να συνδέσει το γεγονός με την απουσία του. Τραγική φιγούρα η σύζυγος του 80χρονου η οποία δεν είχε καταλάβει την απουσία του γιατί πάσχει από αλτζχάϊμερ.\nΚανείς δεν γνωρίζει πως ο 80χρονος βρέθηκε στο κενό ούτε πότε συνέβη το τραγικό αυτό γεγονός.


Θερμή υποδοχή Τραμπ στην Κίνα – Η αυτοκρατορία του δράκου τον αγαπά περισσότερο από τον Ομπάμα\nΣτην Κίνα βρίσκεται ο πρόεδρος των ΗΠΑ Ντόναλντ Τραμπ για επίσημη επίσκεψη, στην οποία αναμένεται να κυριαρχήσει το ζήτημα της Βόρειας Κορέας και των γενικότερων γεωπολιτικών εντάσεων στην Άπω Ανατολή.\nΗ άφιξη του επικεφαλής του αμερικανικού κράτους στην Κίνα έγινε λίγο μετά την ομιλία του στο κοινοβούλιο της Νότιας Κορέας, στην οποία ο κ. Τραμπ κάλεσε την Κίνα να συμβάλει στην περαιτέρω απομόνωση της Βόρειας Κορέας.\nΟ Λευκός Οίκος θεωρεί κλειδί τον ρόλο της Κίνας στην άσκηση πίεσης προς την Πιονγιάνγκ για να εγκαταλείψει η τελευταία το πυρηνικό της πρόγραμμα.\nΗ υποδοχή την οποία επιφύλαξε στον Ντόναλντ Τραμπ ο ομόλογός του της Κίνας Σι Τζινπίνγκ ήταν ιδιαίτερτα θερμή.\nΟ Αμερικανός πρόεδρος είχε επαινέσει προ ημερών τον πρόεδρο της Κίνας για την ενίσχυση της πολιτικής του θέσης στη χώρα, στο 19ο Συνέδριο του Κομμουνιστικού Κόμματος Κίνας, κάνοντας λόγο για μια «μεγάλη πολιτική νίκη» για τον κ. Σι.\nΣτο συνέδριο, ο Κινέζος ηγέτης φάνηκε να καθίσταται ο ισχυρότερος ηγέτης της χώρας του μετά την εποχή του Μάο Τσε Τουνγκ.\nΣτην υποδοχή υπήρχε κόκκινο χαλί, στρατιωτική μπάντα και παιδιά τα οποία κουνούσαν κινεζικές και αμερικανικές σημαίες, την ώρα που ο Ντ. Τραμπ και η σύζυγός του, Μελάνια, αποβιβάζονταν από το προεδρικό αεροσκάφος.\nΑναλυτές σχολιάζουν ότι σε αντίστοιχη επίσκεψη, τους τελευταίους μήνες της θητείας του Μπαράκ Ομπάμα στο Πεκίνο, δεν είχαν υπάρξει τέτοιες τιμές.\nΝτόναλντ και Μελάνια Τραμπ επισκέφθηκαν στη συνέχεια την Απαγορευμένη Πόλη, όπου ζούσαν για αιώνες οι Κινέζοι αυτοκράτορες.


Bimota DB9 Brivido - BIKEIT!\nΌνειρο σε δύο εκδόσεις\nΗ μετάβαση από το DB8 στο DB10 Bimotard βρίσκεται στο Brivido. Η Bimota παρουσίασε στην έκθεση EICMA άλλη μία μοναδική μοτοσυκλέτα, έτσι για να μας τρέχουν τα σάλια τις κρύες νύχτες του χειμώνα. Το Brivido που εμφανίστηκε σε δύο εκδόσεις, με την μία να είναι στολισμένη full carbon, βασίζεται στον κινητήρα που φορά το Ducati Diavel, τον Testastretta με τους 162 ίππους.\nΗ αισθητική είναι αυτή μίας superbike με ολόσωμα fering και ψηλό τιμόνι, ένα σύνολο που δείχνει περίεργο μιας και προσπαθεί να κινηθεί προς την πλευρά του Diavel. Φυσικά η Bimota γύρω από τον κινητήρα έχει “στήσει” τη δική της μοτοσυκλέτα. Το πλαίσιο είναι διαιρούμενο, κατασκευασμένο από σωλήνες στρογγυλής διατομής και τμήματα εξελασμένου αλουμινίου, ενώ χρησιμοποιεί τον κινητήρα ως ενεργό τμήμα. Διαιρούμενο και από ίδια υλικά είναι κατασκευασμένο και το ψαλίδι. Στο πίσω τμήμα συναντάμε ένα αμορτισέρ της Extreme Tech πλήρως ρυθμιζόμενο και χωρίς μοχλισμό ενώ στο μπροστινό σύστημα, το ανεστραμμένο πιρούνι της Marzocchi, διαμέτρου 43mm, κοσμεί την μοτοσυκλέτα. Οι τροχοί προέρχονται από την O.Z. ενώ τα φρένα μπροστά είναι ακτινικής τοποθέτησης τετραέμβολες δαγκάνες της Brembo.\nΗ εξάτμιση που έχει επιλεχθεί προέρχεται από την Arrow και είναι κατασκευασμένη από τιτάνιο. Με τα φτερά, και τμήματα του φέρινγκ να είναι κατασκευασμένα από carbon, το DB9 Brivido φτάνει στα 177 κιλά.\nΆλλη μία έκδοση του Brivido υπήρχε διαθέσιμη στην έκθεση EICMA, με το Brivido σε full carbon look, χωρίς βαφή επάνω του. Το συγκεκριμένο διέθετε εκτός από τα περιφερειακά που ήταν όλα κατασκευασμένα από carbon, μέχρι και αντίστοιχου υλικού τιμόνι και βάση οργάνων.\nΗ βασική διαφορά τους είναι πως το carbon χρησιμοποιεί μονό δίσκο φρένου “μαργαρίτα” μπροστά, τοποθετημένο περιφερειακά του τροχού, με αντίστοιχης τοποθέτησης δαγκάνα, και ακριβότερης σειράς, ίδιας μάρκας αναρτήσεις.\nΑναμφίβολα δύο εντυπωσιακές παρουσίες από την Bimota, με άγνωστο στόχο μιας και το στήσιμο της μοτοσυκλέτας με τα συγκεκριμένα fering μπερδεύει το DB9 σε δύο κατηγορίες.\nΦωτογραφίες Brivido Carbon\nΠερισσότερα σε αυτή την κατηγορία: « Bimota DB-10 Bimotard 2012 Bimota – Tesi H2 με υπερτροφοδοτούμενο κινητήρα Kawasaki! - Έως και 300 ίπποι απόδοση! »


1 Πληροφορίες για την ασφάλεια και το προϊόν BlackBerry Style 9670 Smartphone\n2 MAT PRINTSPEC-021 SWDT RCU21CW\n3 Περιεχόμενα Σημαντικές προφυλάξεις ασφαλείας... 3 Πληροφορίες για την ασφάλεια... 9 Ηλεκτρική ασφάλεια... 9 Ασφαλής χρήση και απόρριψη των μπαταριών Απόρριψη της συσκευής Οδηγίες για ασφαλή χρήση Ασφάλεια όταν οδηγείτε και περπατάτε Εξαρτήματα...14 Συντήρηση της κεραίας Θερμοκρασίες λειτουργίας και φύλαξης Παρεμβολές σε ηλεκτρονικό εξοπλισμό Επικίνδυνες περιοχές Σέρβις Πρόσθετες οδηγίες για την ασφάλεια... 21\n4 Πληροφορίες συμμόρφωσης Έκθεση σε σήματα ραδιοσυχνοτήτων Στοιχεία ειδικού ρυθμού απορρόφησης Δήλωση συμμόρφωσης FCC (Ηνωμένες Πολιτείες) Πληροφορίες για τις Η.Π.Α. σχετικά με τις απαιτήσεις της Ομοσπονδιακής Επιτροπής Τηλεπικοινωνιών ("FCC") για τη συμβατότητα των βοηθημάτων ακοής με τις ασύρματες συσκευές...36 Πιστοποίηση φορέα Industry Canada Συμμόρφωση με Κλάση B Πρόσθετη συμμόρφωση με κανονισμούς Πληροφορίες προϊόντος συσκευής BlackBerry Πληροφορίες για το προϊόν: BlackBerry Style 9670 smartphone...41 Νομική ειδοποίηση... 43\n5 Σημαντικές προφυλάξεις ασφαλείας Προτού χρησιμοποιήσετε τη συσκευή BlackBerry, είναι σημαντικό να διαβάσετε τις πληροφορίες συμμόρφωσης και τις οδηγίες για την ασφαλή χρήση της συσκευής BlackBerry, οι οποίες βρίσκονται σε αυτόν τον οδηγό. Για να βρείτε τις τελευταίες πληροφορίες ασφάλειας και προϊόντων, επισκεφτείτε τη σελίδα docs/smartphones. Χρησιμοποιήστε μόνο εγκεκριμένες μπαταρίες με τη συσκευή σας BlackBerry. Η χρήση μπαταριών που δεν έχουν εγκριθεί από τη Research In Motion εγκυμονεί κίνδυνο πυρκαγιάς ή έκρηξης, που θα μπορούσε να προκαλέσει σοβαρή βλάβη, θάνατο ή καταστροφή περιουσιακών στοιχείων. Χρησιμοποιήστε μόνο εγκεκριμένες από τη RIM θήκες. Η χρήση θηκών που δεν έχουν εγκριθεί από τη RIM εγκυμονεί μακροπρόθεσμα κίνδυνο σοβαρού τραυματισμού. Χρησιμοποιήστε μόνο φορτιστές που έχουν εγκριθεί από τη RIM. Η χρήση φορτιστών που δεν έχουν εγκριθεί από τη RIM εγκυμονεί κίνδυνο πυρκαγιάς ή έκρηξης, που θα μπορούσε να προκαλέσει σοβαρή βλάβη, θάνατο ή καταστροφή περιουσιακών στοιχείων. 3\n6 Όταν φοράτε μια συσκευή BlackBerry κοντά στο σώμα σας, χρησιμοποιήστε μια θήκη εγκεκριμένη από τη RIM, με ενσωματωμένο κλιπ ζώνης ή διατηρήστε απόσταση 0,98 ιντσών (25 mm) μεταξύ της συσκευής BlackBerry και του σώματός σας, την ώρα που η συσκευή BlackBerry εκπέμπει. Αν χρησιμοποιείτε αξεσουάρ που φοριούνται στο σώμα (εκτός από τις εγκεκριμένες θήκες της RIM με ενσωματωμένο κλιπ ζώνης), η συσκευή BlackBerry μπορεί να υπερβεί τα επίπεδα έκθεσης σε ραδιοσυχνότητες (αν έχετε τοποθετήσει τα αξεσουάρ στο σώμα σας, την ώρα που η συσκευή BlackBerry εκπέμπει). Τα μακροπρόθεσμα αποτελέσματα της υπέρβασης των ορίων έκθεσης σε ραδιοσυχνότητες εγκυμονούν κίνδυνο σοβαρής βλάβης. Για περισσότερες πληροφορίες σχετικά με τη συμμόρφωση αυτής της συσκευής BlackBerry με τις οδηγίες εκπομπής ραδιοσυχνοτήτων της FCC, επισκεφτείτε τη διεύθυνση και αναζητήστε τον κωδικό αναγνώρισης FCC ID της συσκευής BlackBerryαπό την παρακάτω λίστα: BlackBerry Style 9670 smartphone: FCC ID L6ARCU20CW Μην βασίζεστε στη συσκευή BlackBerry για επικοινωνίες έκτακτης ανάγκης. Τα ασύρματα δίκτυα που χρειάζονται για κλήσεις έκτακτης ανάγκης ή για αποστολή μηνυμάτων δεν είναι διαθέσιμα σε όλες τις περιοχές, ενώ οι αριθμοί 4\n7 έκτακτης ανάγκης (όπως οι 911, 112 ή 999) μπορεί να μην σας συνδέουν με τις υπηρεσίες έκτακτης ανάγκης σε όλες τις περιοχές. Μην αποσυναρμολογείτε τη συσκευή σας BlackBerry. Η συσκευή BlackBerry περιέχει μικρά εξαρτήματα που εγκυμονούν κίνδυνο πνιγμού. Κρατήστε τη συσκευή BlackBerry μακριά από ιατρικές συσκευές, όπως είναι οι βηματοδότες και τα ακουστικά βαρηκοΐας, καθώς υπάρχει περίπτωση δυσλειτουργίας με κίνδυνο σοβαρής βλάβης ή θανάτου. Μην φέρνετε τη συσκευή BlackBerry σε επαφή με υγρά, καθώς ενδέχεται να προκληθεί βραχυκύκλωμα, πυρκαγιά ή ηλεκτροπληξία. Όταν χρησιμοποιείτε το ηχείο της συσκευής BlackBerry, ποτέ μην φέρνετε τη συσκευή BlackBerry κοντά στο αφτί σας. Ενδέχεται να αποκτήσετε σοβαρό και μόνιμο πρόβλημα ακοής. Η έκθεση σε φώτα που αναβοσβήνουν στη συσκευή BlackBerry μπορεί να προκαλέσει επιληπτικές κρίσεις ή λιποθυμίες και να είναι επικίνδυνη για εσάς ή για άλλους. Αν παθαίνετε επιληπτικές κρίσεις ή έχετε λιποθυμίες, συμβουλευτείτε το γιατρό σας προτού χρησιμοποιήσετε τη συσκευή BlackBerry 5\n8 Μην χρησιμοποιείτε τη συσκευή BlackBerry ενώ οδηγείτε, εκτός αν η νομοθεσία σάς επιτρέπει να χρησιμοποιείτε τα ακουστικά hands-free της συσκευής BlackBerry. Αν χρησιμοποιείτε τη συσκευή BlackBerry ενώ οδηγείτε, υπάρχει κίνδυνος σοβαρού τραυματισμού, θανάτου ή καταστροφής περιουσιακών στοιχείων τόσο για εσάς, όσο και για άλλους. Μην χρησιμοποιείτε τη συσκευή BlackBerry σε περιβάλλον με αναθυμιάσεις, καθώς υπάρχει κίνδυνος πυρκαγιάς ή έκρηξης. Μην χρησιμοποιείτε και μην αποθηκεύετε τη συσκευή BlackBerry σε θερμοκρασίες πάνω από 40 C (104 F), καθώς η συσκευή BlackBerry μπορεί να υπερθερμανθεί. Μην απορρίπτετε τη συσκευή BlackBerry σε φωτιά, καθώς υπάρχει κίνδυνος έκρηξης με αποτέλεσμα σοβαρό τραυματισμό, θάνατο ή καταστροφή περιουσιακών στοιχείων. Απενεργοποιείτε τη συσκευή σας BlackBerry όταν βρίσκεστε μέσα σε αεροσκάφος. Η χρήση της συσκευής BlackBerry σε αεροσκάφος μπορεί να επηρεάσει τα όργανα, τις επικοινωνίες και την απόδοση του αεροσκάφους, να διακόψει τη λειτουργία του δικτύου και γενικά να αποβεί επικίνδυνη για τη λειτουργία του σκάφους, για το πλήρωμα και τους επιβάτες του. Επίσης, μπορεί να είναι παράνομη. 6\n9 Οι συσκευές BlackBerry δεν είναι εγγενώς ασφαλείς και δεν μπορούν να χρησιμοποιηθούν σε περιβάλλον αναθυμιάσεων με κίνδυνο έκρηξης, εκρηκτικής σκόνης ή άλλων εκρηκτικών χημικών. Οι σπινθήρες σε αυτούς τους χώρους μπορούν να προκαλέσουν έκρηξη ή πυρκαγιά με κίνδυνο τραυματισμού, θανάτου ή καταστροφής περιουσιακών στοιχείων. 7\n11 Πληροφορίες για την ασφάλεια Προτού χρησιμοποιήσετε τη συσκευή BlackBerry ή κάποιο πρόσθετο εξάρτημα που τη συνοδεύει, διαβάστε αυτές τις οδηγίες ασφαλείας και λειτουργίας. Φυλάξτε αυτές τις οδηγίες για μελλοντική χρήση. Σε ορισμένες χώρες ενδέχεται να ισχύουν περιορισμοί σχετικά με τη χρήση συσκευών Bluetooth και ασύρματων συσκευών με λογισμικό κρυπτογράφησης. Απευθυνθείτε στις τοπικές αρχές. Ηλεκτρική ασφάλεια Για να φορτίσετε τη συσκευή BlackBerry, χρησιμοποιήστε αποκλειστικά τα αξεσουάρ φόρτισης που παρέχονται από τη Research In Motion ή έχουν λάβει την ειδική έγκρισή της για χρήση με αυτήν τη συσκευή BlackBerry. Οποιαδήποτε έγκριση της RIM δυνάμει του παρόντος εγγράφου θα πρέπει να είναι γραπτή και να προέρχεται από πρόσωπο εξουσιοδοτημένο για την έκδοση τέτοιας έγκρισης. Η χρήση οποιουδήποτε άλλου αξεσουάρ ενδέχεται αφενός να καταστήσει άκυρη την εγγύηση που συνοδεύει τη συσκευή BlackBerry και αφετέρου να είναι επικίνδυνη. Εγκεκριμένα μοντέλα αξεσουάρ φόρτισης για το BlackBerry Style 9670 smartphone ASY ASY ASY ASY ASY ASY ASY ASY ASY\n12 Εγκεκριμένα μοντέλα αξεσουάρ φόρτισης για το BlackBerry Style 9670 smartphone ASY ASY ASY Να χρησιμοποιείτε τα εξαρτήματα φόρτισης που συνοδεύουν τη συσκευή BlackBerry ή εξαρτήματα φόρτισης εγκεκριμένα από τη RIM μόνο με πηγές ρεύματος που αντιστοιχούν στις προδιαγραφές που αναφέρονται στην πλακέτα στοιχείων. Προτού χρησιμοποιήσετε κάποια παροχή ρεύματος, βεβαιωθείτε ότι η τάση του δικτύου είναι η ίδια με την τάση που αναφέρεται στην παροχή ρεύματος. Συνδέστε τη συσκευή BlackBerry μόνο με προϊόντα που φέρουν το λογότυπο USB- IF ή που έχουν ολοκληρώσει το πρόγραμμα συμμόρφωσης USB-IF. Μην συνδέετε πολλές συσκευές ταυτόχρονα σε πρίζες, μπαλαντέζες ή πολύπριζα, καθώς υπάρχει κίνδυνος πυρκαγιάς ή ηλεκτροπληξίας. Για να μην προκαλέσετε βλάβη στο καλώδιο ή το φις, να τραβάτε το φις και όχι το καλώδιο, όταν αποσυνδέετε το εξάρτημα φόρτισης από την πρίζα ή από το πολύπριζο. Μην πατάτε το καλώδιο ρεύματος και μην το πιέζετε, ιδίως στο φις, στο πολύπριζο ή στο σημείο όπου το καλώδιο ρεύματος συνδέεται με τη συσκευή BlackBerry. Να αποσυνδέετε τα εξαρτήματα φόρτισης σε περίπτωση καταιγίδας ή όταν δεν πρόκειται να χρησιμοποιηθούν για μεγάλο χρονικό διάστημα. Μην χρησιμοποιείτε εξαρτήματα φόρτισης σε εξωτερικούς χώρους ή σε χώρο εκτεθειμένο στα καιρικά φαινόμενα. 10\n13 Αν θέλετε να αγοράσετε αξεσουάρ για τη συσκευή BlackBerry, επικοινωνήστε με την υπηρεσία παροχής ασύρματου δικτύου που χρησιμοποιείτε ή επισκεφθείτε την τοποθεσία Ασφαλής χρήση και απόρριψη των μπαταριών Η συσκευή BlackBerry περιέχει αφαιρούμενη μπαταρία ιόντων λιθίου. Μην απορρίπτετε τη συσκευή BlackBerry ή την μπαταρία ιόντων λιθίου στη φωτιά. Η απόρριψη της μπαταρίας ιόντων λιθίου πρέπει να γίνεται σύμφωνα με τη νομοθεσία και τους κανονισμούς της περιοχής σας σχετικά με την απόρριψη μπαταριών αυτού του είδους. Τυχόν λανθασμένος χειρισμός της μπαταρίας ιόντων λιθίου εγκυμονεί κίνδυνο πυρκαγιάς ή χημικού εγκαύματος. Μην αποσυναρμολογείτε, μην συνθλίβετε και μην τρυπάτε την μπαταρία ιόντων λιθίου. Μην θερμαίνετε την μπαταρία ιόντων λιθίου σε θερμοκρασία υψηλότερη από τους 60 C (140 F). Μην φέρνετε μεταλλικά αντικείμενα σε επαφή με τους ακροδέκτες της μπαταρίας. Να χρησιμοποιείτε αποκλειστικά την μπαταρία ιόντων λιθίου που η Research In Motion ορίζει ότι πρέπει να χρησιμοποιείται για το συγκεκριμένο μοντέλο συσκευής BlackBerry. Η RIM ορίζει ότι οι μπαταρίες ιόντων λιθίου χρησιμοποιούνται σε συσκευές BlackBerry, σε συμμόρφωση με το πρότυπο IEEE Std x. Η χρήση κάποιας άλλης μπαταρίας ιόντων λιθίου ενδέχεται να ακυρώσει την παρεχόμενη εγγύηση της συσκευής BlackBerry και να προκαλέσει πυρκαγιά ή έκρηξη. 11\n14 Τα παιδιά πρέπει να χρησιμοποιούν μπαταρίες μόνο όταν επιτηρούνται από ενήλικα. Αν εμφανιστεί το συγκεκριμένο εικονίδιο στη συσκευή BlackBerry, αυτό σημαίνει ότι η μπαταρία ιόντων λιθίου δεν έχει τοποθετηθεί σωστά ή ότι έχει τοποθετηθεί ακατάλληλη μπαταρία ιόντων λιθίου. Αν έχετε τοποθετήσει την μπαταρία ιόντων λιθίου που χρησιμοποιείται με το συγκεκριμένο μοντέλο συσκευής BlackBerry, αφαιρέστε την και τοποθετήστε την ξανά. Αν έχετε τοποθετήσει ακατάλληλη μπαταρία ιόντων λιθίου, αφαιρέστε τη αμέσως και τοποθετήστε την μπαταρία ιόντων λιθίου που ορίζει η RIM ότι πρέπει να χρησιμοποιείται στο συγκεκριμένο μοντέλο συσκευής BlackBerry. Βεβαιωθείτε ότι οι ακροδέκτες της μπαταρίας ευθυγραμμίζονται με τις υποδοχές της συσκευής BlackBerry. Απόρριψη της συσκευής Η συσκευή BlackBerry δεν θα πρέπει να απορρίπτεται σε οικιακούς κάδους απορριμμάτων. Ελέγξτε τους τοπικούς κανονισμούς, για πληροφορίες σχετικά με την απόρριψη ηλεκτρονικών προϊόντων για την περιοχή σας. Οδηγίες για ασφαλή χρήση Μην τοποθετείτε βαριά αντικείμενα επάνω στην συσκευή BlackBerry. Μην επιχειρήσετε να πραγματοποιήσετε τροποποιήσεις ή επιδιορθώσεις στην συσκευή BlackBerry. 12\n15 Μην επιχειρήσετε να καλύψετε ή να πιέσετε αντικείμενα μέσα από τα ανοίγματα της συσκευής BlackBerry εκτός αν υπάρχει σχετική οδηγία στην τεκμηρίωση της συσκευής BlackBerry που παρέχεται από τη Research In Motion. Μην ανοίγετε ή κλείνετε το κάλυμμα με μεγάλη δύναμη. Μην περιστρέφετε το κάλυμμα. Μην χρησιμοποιείτε αιχμηρά αντικείμενα πάνω στην οθόνη. Μην πιέζετε την οθόνη με μεγάλη δύναμη. Ασφάλεια όταν οδηγείτε και περπατάτε Να έχετε την προσοχή σας στραμμένη στην οδήγηση. Η ασφαλής οδήγηση είναι η πρώτη σας προτεραιότητα. Είναι δική σας ευθύνη να γνωρίζετε και να τηρείτε τους νόμους και τους κανονισμούς όσον αφορά τη χρήση ασύρματων συσκευών στις περιοχές, όπου οδηγείτε. Η Research In Motion συνιστά να μην χρησιμοποιείτε τη συσκευή σας BlackBerry όσο οδηγείτε. Αντιθέτως, ζητήστε από κάποιον συνεπιβάτη να χειριστεί τη συσκευή σας BlackBerry για εσάς ή αναζητήστε ένα ασφαλές σημείο για να σταθμεύσετε το όχημα, προτού χρησιμοποιήσετε τη συσκευή BlackBerry. Προτού οδηγήσετε το όχημά σας, φυλάξτε τη συσκευή BlackBerry σε ασφαλές μέρος. Μην χρησιμοποιείτε κάποιο εξάρτημα φόρτισης για τη φύλαξη της συσκευής σας BlackBerry, όταν βρίσκεστε μέσα σε όχημα. Εάν το όχημά σας διαθέτει αερόσακο, μην τοποθετείτε τη συσκευή σας BlackBerry ή άλλα αντικείμενα επάνω από τον αερόσακο ή εντός του χώρου που θα καταλάβει ο αερόσακος εάν ανοίξει. Εάν ο ασύρματος 13\n16 εξοπλισμός που χρησιμοποιείται στο εσωτερικό του οχήματος δεν είναι κατάλληλα φυλαγμένος ή εγκατεστημένος και ανοίξει ο αερόσακος, μπορεί να προκληθεί σοβαρός τραυματισμός. Τα σήματα ραδιοσυχνοτήτων (RF) ενδέχεται να προκαλέσουν παράσιτα σε ακατάλληλα τοποθετημένα ή ανεπαρκώς θωρακισμένα ηλεκτρονικά συστήματα του οχήματος. Για περισσότερες πληροφορίες, απευθυνθείτε στον κατασκευαστή ή στην αντιπροσωπία του οχήματος. Εάν έχετε προσθέσει εξοπλισμό στο όχημα, θα πρέπει επίσης να απευθυνθείτε στον κατασκευαστή αυτού του εξοπλισμού για πληροφορίες σχετικά με τα σήματα RF. Μη χρησιμοποιείτε τη συσκευής σας BlackBerry, ενώ περπατάτε ή ασχολείστε με κάποια δραστηριότητα που απαιτεί την πλήρη προσοχή σας. Η έλλειψη προσοχής κατά την οδήγηση ως προς την κυκλοφορία των οχημάτων και τους κινδύνους που ελλοχεύουν για τους πεζούς μπορεί να έχει ως αποτέλεσμα σοβαρούς τραυματισμούς, θάνατο ή καταστροφή περιουσιακών στοιχείων. Εξαρτήματα Να χρησιμοποιείτε αποκλειστικά εξαρτήματα εγκεκριμένα από την Research In Motion (RIM). Η χρήση τυχόν εξαρτημάτων που δεν είναι εγκεκριμένα από τη RIM για χρήση με το συγκεκριμένο μοντέλο συσκευής BlackBerry ενδέχεται να καταστήσει άκυρη την οποιαδήποτε έγκριση ή εγγύηση που ισχύει για τη συσκευή, μπορεί να έχει σαν αποτέλεσμα τη μη λειτουργία της συσκευής και είναι πιθανό να εγκυμονεί κινδύνους. 14\n17 Συντήρηση της κεραίας Να χρησιμοποιείτε αποκλειστικά την παρεχόμενη κεραία. Η εκτέλεση μη εξουσιοδοτημένων τροποποιήσεων της κεραίας ή η χρήση προσθηκών μπορεί να προκαλέσει βλάβη στη συσκευή BlackBerry και παράβαση των κανονισμών της Ομοσπονδιακής Επιτροπής Επικοινωνιών (FCC) των Η.Π.Α. Θερμοκρασίες λειτουργίας και φύλαξης Μην αφήνετε τη συσκευή BlackBerry ή τα εξαρτήματά της κοντά σε πηγές θερμότητας, όπως σώματα καλοριφέρ, θερμοσυσσωρευτές, σόμπες ή άλλες συσκευές (συμπεριλαμβανομένων των ενισχυτών) που παράγουν θερμότητα. Εάν δεν πρόκειται να χρησιμοποιήσετε τη συσκευή BlackBerry για περισσότερο από δύο εβδομάδες, απενεργοποιήστε την, αφαιρέστε την μπαταρία και τηρήστε τις θερμοκρασίες λειτουργίας και φύλαξης που παρατίθενται στον παρακάτω πίνακα: Λειτουργία συσκευής Φύλαξη συσκευής Λειτουργία φορτιστή ταξιδιού Φύλαξη φορτιστή ταξιδιού 0 έως 40 C (32 έως 104 F) 10 έως 30 C (50 έως 86 F) 0 έως 40 C (32 έως 104 F) -30 έως 75 C (-22 έως 167 F) 15\n18 Παρεμβολές σε ηλεκτρονικό εξοπλισμό Οι περισσότερες σύγχρονες ηλεκτρονικές συσκευές διαθέτουν θωράκιση από σήματα ραδιοσυχνοτήτων (RF). Ωστόσο, ορισμένες ηλεκτρονικές συσκευές ενδέχεται να μη διαθέτουν την απαιτούμενη προστασία από τα σήματα RF της συσκευής BlackBerry. Βηματοδότες: Εάν έχετε απορίες σχετικά με την επίδραση των σημάτων RF στο βηματοδότη σας, συμβουλευτείτε το γιατρό σας ή τον κατασκευαστή του βηματοδότη. Βεβαιωθείτε ότι χρησιμοποιείτε τη συσκευή BlackBerryλαμβάνοντας υπ' όψιν τις απαιτήσεις ασφάλειας σχετικά με το συγκεκριμένο βηματοδότη, που μπορεί να περιλαμβάνουν και τις παρακάτω: Να κρατάτε πάντα τη συσκευή BlackBerry σε απόσταση μεγαλύτερη από 7,88 ίντσες (20 cm) από το βηματοδότη, όταν η συσκευή BlackBerry είναι ενεργοποιημένη. Μην τοποθετείτε τη συσκευή BlackBerry στο τσεπάκι του πουκαμίσου. Όταν χρησιμοποιείτε τη συσκευή BlackBerry ως τηλέφωνο, για την πραγματοποίηση ή την απάντηση κλήσεων να την τοποθετείτε στο αυτί που βρίσκεται στην αντίθετη πλευρά από το βηματοδότη, ώστε να ελαχιστοποιήσετε την πιθανή παρεμβολή. 16\n19 Εάν υποψιάζεστε ότι υπάρχει παρεμβολή, απενεργοποιήστε αμέσως όλες τις ασύρματες συνδέσεις της συσκευής BlackBerry Διακόψτε τη χρήση της συσκευής BlackBerry και συμβουλευτείτε ένα γιατρό. Βοηθήματα ακοής: Ορισμένες ψηφιακές ασύρματες συσκευές μπορεί να προκαλέσουν παρεμβολές σε βοηθήματα ακοής. Εάν προκύψουν τέτοιες παρεμβολές, συμβουλευθείτε την υπηρεσία παροχής ασύρματου δικτύου ή επικοινωνήστε με τον κατασκευαστή του βοηθήματος ακοής για να αναζητήσετε εναλλακτικές λύσεις. Άλλες ιατρικές συσκευές: Εάν χρησιμοποιείτε κάποια άλλη προσωπική ιατρική συσκευή, συμβουλευθείτε τον κατασκευαστή της συσκευής για να μάθετε εάν είναι κατάλληλα θωρακισμένη από εξωτερικές πηγές ενέργειας RF. Ο γιατρός σας μπορεί να σας βοηθήσει να βρείτε τις πληροφορίες αυτές. Νοσηλευτικά ιδρύματα: Απενεργοποιήστε όλες τις ασύρματες συνδέσεις της συσκευής BlackBerry, όταν βρίσκεστε σε κάποιο νοσηλευτικό ίδρυμα και όταν αυτό επιβάλλεται από τους κανονισμούς που βρίσκονται αναρτημένοι στο χώρο. Τα νοσοκομεία και τα άλλα ιδρύματα περίθαλψης ενδεχομένως να χρησιμοποιούν εξοπλισμό που μπορεί να είναι ευπαθής σε εξωτερικές πηγές RF. Αεροσκάφη: Οι κανονισμοί της Ομοσπονδιακής Υπηρεσίας Πολιτικής Αεροπορίας (FAA) και της Ομοσπονδιακής Επιτροπής Τηλεπικοινωνιών (FCC) απαγορεύουν τη χρήση του ραδιοπομπού των ασύρματων συσκευών κατά την πτήση. Απενεργοποιήστε όλες τις ασύρματες συνδέσεις της συσκευής BlackBerry πριν από την επιβίβασή σας σε αεροσκάφος. Οι επιπτώσεις της χρήσης της συσκευής BlackBerry με ενεργοποιημένες ασύρματες συνδέσεις μέσα 17\n20 σε αεροσκάφος είναι άγνωστες. Η χρήση αυτή μπορεί να επηρεάσει τα όργανα, τις τηλεπικοινωνίες και την απόδοση του αεροσκάφους, ίσως διακόψει τη λειτουργία του δικτύου, μπορεί να αποβεί γενικά επικίνδυνη για τη λειτουργία του αεροσκάφους και, ενδεχομένως, να είναι παράνομη. Με όλες τις ασύρματες συνδέσεις της συσκευής BlackBerry απενεργοποιημένες, μπορείτε να χρησιμοποιείτε μόνο εφαρμογές της συσκευής που δεν βασίζονται σε ραδιοκύματα, σύμφωνα με τους κανονισμούς των αεροπορικών εταιρειών για ηλεκτρονικές συσκευές. Επικίνδυνες περιοχές Η συσκευή BlackBerry δεν αποτελεί εγγενώς ασφαλή συσκευή και δεν είναι κατάλληλη για χρήση σε επικίνδυνα περιβάλλοντα, όπου απαιτούνται τέτοιες συσκευές, περιλαμβανομένων χωρίς περιορισμών, παρουσία αναθυμιάσεων αερίων, καταστάσεων εκρηκτικών σκονών, λειτουργίας κοντά σε πυρηνικές εγκαταστάσεις, πλοήγηση αεροσκαφών ή κοντά σε υπηρεσίες επικοινωνιών, ελέγχου εναέριας κυκλοφορίας και συστήματα υποστήριξης ζωής ή οπλικά συστήματα. Δυνητικά εκρηκτικές ατμόσφαιρες: Όταν βρίσκεστε σε χώρο με δυνητικά εκρηκτική ατμόσφαιρα, θα πρέπει να απενεργοποιείτε όλες τις ασύρματες συνδέσεις της συσκευής BlackBerry και να τηρείτε όλα τα σήματα και τις οδηγίες. Οι σπινθήρες σε αυτούς τους χώρους μπορούν να προκαλέσουν έκρηξη ή πυρκαγιά που θα οδηγήσει σε τραυματισμό ή ακόμη και σε θάνατο. 18\n21 Οι χώροι με δυνητικά εκρηκτική ατμόσφαιρα φέρουν συχνά, αλλά όχι πάντα, την κατάλληλη σήμανση. Σε αυτούς συγκαταλέγονται οι χώροι ανεφοδιασμού, όπως τα πρατήρια βενζίνης, τα αμπάρια πλοίων, οι εγκαταστάσεις μεταφοράς ή αποθήκευσης καυσίμων ή χημικών, οχήματα που χρησιμοποιούν υγραέριο (όπως προπάνιο ή βουτάνιο), χώροι όπου στην ατμόσφαιρα υπάρχουν χημικά ή σωματίδια, όπως κόκκοι, σκόνη ή μεταλλική σκόνη και κάθε άλλος χώρος όπου θα σας ζητούσαν να σβήσετε τον κινητήρα του οχήματός σας. Μην χρησιμοποιείτε τη συσκευή BlackBerry ως τηλέφωνο για να αναφέρετε διαρροή αερίου, όταν βρίσκεστε κοντά στη διαρροή. Φύγετε από την περιοχή και, εάν το τηλέφωνο είναι διαθέσιμο στη συσκευή BlackBerry και είναι ενεργό, πραγματοποιήστε την κλήση από μια ασφαλή τοποθεσία. Περιοχές ανατινάξεων: Για να αποφύγετε τις παρεμβολές σε εργασίες ανατινάξεων, απενεργοποιήστε όλες τις ασύρματες συνδέσεις της συσκευής BlackBerry, όταν βρίσκεστε σε "περιοχή ανατινάξεων" ή σε περιοχές με πινακίδες με την αναγραφή: Απενεργοποιήστε τους ραδιοπομπούς αμφίδρομης επικοινωνίας. Να τηρείτε όλα τα σήματα και τις οδηγίες. Σέρβις Το σέρβις της συσκευής BlackBerry θα πρέπει να εκτελείται μόνον από κατάλληλα εκπαιδευμένο προσωπικό. Αποσυνδέστε τα καλώδια τροφοδοσίας ρεύματος από τον υπολογιστή ή την πρίζα και δώστε τη συσκευή BlackBerry ή το εξάρτημα φόρτισης για σέρβις σε κατάλληλα εκπαιδευμένο προσωπικό, εάν συμβεί κάτι από τα ακόλουθα: 19\n22 προκύψει βλάβη στο καλώδιο ρεύματος, στο φις ή στην υποδοχή χυθεί υγρό ή πέσει κάποιο αντικείμενο επάνω στη συσκευή BlackBerry ή στο εξάρτημα φόρτισης η συσκευή BlackBerry ή το εξάρτημα φόρτισης εκτεθεί σε βροχή ή νερό η συσκευή BlackBerry ή το εξάρτημα φόρτισης είναι υπερβολικά ζεστά στο άγγιγμα η συσκευή BlackBerry ή το εξάρτημα φόρτισης πέσει ή υποστεί ζημιά με οποιονδήποτε τρόπο η συσκευή BlackBerry ή το εξάρτημα φόρτισης δεν λειτουργεί σωστά, όταν ακολουθείτε τις οδηγίες του εγχειριδίου χρήσης παρατηρείτε σημαντική διαφορά στην απόδοση της συσκευής BlackBerry ή του εξαρτήματος φόρτισης Μην επιχειρήσετε να αποσυναρμολογήσετε τη συσκευή BlackBerry ή οποιοδήποτε εξάρτημα φόρτισης. Για να μειώσετε τον κίνδυνο πρόκλησης πυρκαγιάς ή ηλεκτροπληξίας, να εκτελείτε μόνον τις ρυθμίσεις της συσκευής BlackBerry που περιγράφονται στο εγχειρίδιο χρήσης. Μια λάθος ρύθμιση άλλων χειριστηρίων μπορεί να προκαλέσει βλάβη και, συχνά, η επαναφορά στην κανονική λειτουργία της συσκευής BlackBerry, του εξαρτήματος φόρτισης ή κάποιου άλλου εξαρτήματος απαιτεί εντατική εργασία από εξειδικευμένο τεχνικό. 20\n23 Εάν δεν τηρηθούν όλες οι οδηγίες για την ασφάλεια που περιέχονται στο υλικό τεκμηρίωσης χρήσης της συσκευής BlackBerry, η περιορισμένη εγγύηση θα ακυρωθεί και ενδεχομένως να υπάρξει άρνηση παροχής σέρβις στον υπαίτιο, νομική δίωξη ή και τα δύο. Πρόσθετες οδηγίες για την ασφάλεια Ανοικτή ακρόαση: Η συσκευή BlackBerry διαθέτει ηχείο ανοικτής ακρόασης που αναπαράγει ήχο σε τέτοια ένταση, ώστε να μπορείτε να χρησιμοποιήσετε τη συσκευή BlackBerry ως τηλέφωνο, κρατώντας τη σε απόσταση από το κεφάλι σας ίση με το μήκος του χεριού σας. Όταν χρησιμοποιείτε το ηχείο ανοικτής ακρόασης της συσκευής BlackBerry, ποτέ μην φέρνετε τη συσκευή BlackBerry κοντά στο αφτί σας. Ενδέχεται να αποκτήσετε σοβαρό και μόνιμο πρόβλημα ακοής. Κάμερα: Σε ορισμένες περιοχές μπορεί να απαγορεύεται η χρήση της συσκευής BlackBerry ή να ισχύουν περιορισμοί για τη χρήση συγκεκριμένων δυνατοτήτων της. Αν το μοντέλο της συσκευής BlackBerry διαθέτει κάμερα, τότε ισχύουν οι παρακάτω δηλώσεις: Όταν πραγματοποιείτε λήψη, επεξεργασία ή χρήση φωτογραφιών, πρέπει να υπακούετε σε όλους τους νόμους, κανονισμούς, διαδικασίες και πολιτικές, στα οποία περιλαμβάνονται, ενδεικτικά, πνευματικά δικαιώματα, προσωπικό απόρρητο, εμπορικά μυστικά ή νομοθεσία περί της ασφάλειας που μπορεί να ισχύουν ή να σας περιορίζουν κατά τη χρήση της συσκευής BlackBerry. Να σέβεστε τα ατομικά δικαιώματα των άλλων. Λόγω των προστατευόμενων πνευματικών δικαιωμάτων, ενδέχεται να μην μπορείτε να αντιγράψετε, να τροποποιήσετε, να μεταφέρετε ή να προωθήσετε ορισμένες εικόνες, αρχεία μουσικής 21\n24 (συμπεριλαμβανομένων των ήχων κλήσης) ή άλλο περιεχόμενο. Μην στρέφετε την κάμερα απευθείας προς τον ήλιο ή άλλη ισχυρή πηγή φωτός. Η ενέργεια αυτή μπορεί να προκαλέσει σοβαρή βλάβη στα μάτια σας ή να προκαλέσει βλάβη στη συσκευή BlackBerry Φώτα που αναβοσβήνουν: Η έκθεση σε φώτα που αναβοσβήνουν στη συσκευή BlackBerry μπορεί να προκαλέσει επιληπτικές κρίσεις ή λιποθυμίες και να είναι επικίνδυνη για εσάς ή για άλλους. Σε περίπτωση που νιώσετε (ή αν η χρήση της συσκευής BlackBerry προκαλέσει σε άλλους) τυχόν απώλεια προσανατολισμού, λιποθυμία, φαγούρα, σπασμούς ή ακούσιες κινήσεις, διακόψτε αμέσως τη χρήση της συσκευής BlackBerry και συμβουλευτείτε κάποιο γιατρό. Αν παθαίνετε επιληπτικές κρίσεις ή έχετε λιποθυμίες, συμβουλευτείτε το γιατρό σας προτού χρησιμοποιήσετε τη συσκευή BlackBerry Η λυχνία ειδοποίησης LED βρίσκεται στο μπροστινό μέρος της συσκευής BlackBerry στην επάνω δεξιά γωνία. Αν το μοντέλο της συσκευής BlackBerry διαθέτει κάμερα, το διάφραγμα λυχνίας LED του φλας της κάμερας βρίσκεται στο πίσω μέρος της συσκευής BlackBerry ή πάνω ή στα δεξιά του φακού της κάμερας. Προσοχή: Όταν χρησιμοποιείτε το φλας της κάμερας, διατηρήστε το διάφραγμα λυχνίας LED του φλας της κάμερας τουλάχιστον στις 19,69 in. (50 cm) από τα μάτια του θέματος. Η χρήση χειριστηρίων ή ρυθμίσεων ή η εκτέλεση διαδικασιών που δεν καθορίζονται στο παρόν μπορεί να έχει ως αποτέλεσμα την έκθεση σε επικίνδυνη ακτινοβολία. Αρχεία ήχου: Η συσκευή BlackBerry έχει δυνατότητα αναπαραγωγής αρχείων ήχου. Όταν ακούτε αρχεία ήχου με ακουστικά, υπάρχει κίνδυνος μόνιμης απώλειας της ακοής, αν η ένταση του ήχου των ακουστικών είναι υψηλή. Μην αυξήσετε την ένταση του ήχου των ακουστικών, προκειμένου να καλύψετε τους θορύβους του 22\n25 περιβάλλοντος. Αν ακούτε κουδούνισμα στα αυτιά σας ή κάποιον υπόκωφο ήχο, απευθυνθείτε σε ένα γιατρό που θα ελέγξει την ακοή σας. Υγρά και ξένα αντικείμενα: Ποτέ μην επιχειρήσετε να πιέσετε αντικείμενα μέσα από ανοίγματα της συσκευής ή των εξαρτημάτων της συσκευής BlackBerry, καθώς υπάρχει κίνδυνος βραχυκυκλώματος, πυρκαγιάς ή ηλεκτροπληξίας. Μην χρησιμοποιείτε τη συσκευή BlackBerry ή τα εξαρτήματά της κοντά σε νερό (π.χ. κοντά σε μπανιέρα ή νεροχύτη, σε υπόγειο με υγρασία ή κοντά σε πισίνα). Ποτέ μη χύνετε υγρά κάθε είδους επάνω στη συσκευή BlackBerry ή σε εξαρτήματά της. Σταθερότητα: Μην τοποθετείτε τη συσκευή BlackBerry ή τα αξεσουάρ της πάνω σε ασταθή επιφάνεια. Μπορεί να πέσει, προκαλώντας ενδεχομένως σοβαρό τραυματισμό, καθώς και βλάβη στην ίδια τη συσκευή BlackBerry ή σε αξεσουάρ της. Όταν χρησιμοποιείτε τη συσκευή BlackBerry με κάποιο εξάρτημα φόρτισης, φροντίστε να δρομολογείτε κατάλληλα το καλώδιο ρεύματος, ώστε να μην υπάρχει κίνδυνος πρόκλησης τραυματισμού σε άλλους, όπως πτώση ή πνιγμός. Καθαρισμός: Μην χρησιμοποιείτε υγρά καθαριστικά, σπρέι ή διαλύτες επάνω ή κοντά στη συσκευή BlackBerry ή σε αξεσουάρ της. Να την καθαρίζετε μόνο με ένα μαλακό στεγνό πανί. Προτού καθαρίσετε τη συσκευή BlackBerry ή το εξάρτημα φόρτισης, αποσυνδέστε τα καλώδια από τον υπολογιστή και αποσυνδέστε το αξεσουάρ φόρτισης από την πρίζα. Καθαρισμός καλύμματος μπαταρίας: Αν είναι απαραίτητο να καθαρίσετε το κάλυμμα μπαταρίας της συσκευής BlackBerry, αφαιρέστε προσεκτικά το κάλυμμα της μπαταρίας και διατηρήστε τη 23\n26 συσκευή BlackBerry μακριά από κάθε υγρό. Καθαρίστε το κάλυμμα της μπαταρίας με ένα απαλό ύφασμα, το οποίο θα έχετε βρέξει με νερό και με ήπιο υγρό καθαρισμού. Πριν τοποθετήσετε ξανά το κάλυμμα της μπαταρίας στη συσκευή BlackBerry, βεβαιωθείτε πως είναι εντελώς στεγνό. Επαναληπτική καταπόνηση: Όταν χρησιμοποιείτε τη συσκευή BlackBerry, να κάνετε τακτικά διαλείμματα. Αν νιώσετε ενόχληση στο λαιμό, στους ώμους, στους βραχίονες, στους καρπούς, στα χέρια (συμπεριλαμβανομένων των αντιχείρων και των δακτύλων) ή σε άλλα τμήματα του σώματός σας όταν χρησιμοποιείτε τη συσκευή BlackBerry, διακόψτε αμέσως τη χρήση. Αν η ενόχληση παραμένει, απευθυνθείτε σε κάποιο γιατρό. Θήκη με κλιπ ζώνης: Η συσκευή BlackBerry μπορεί να μην συνοδεύεται από θήκη με κλιπ ζώνης (αξεσουάρ που φοριέται στο σώμα). Αν φοράτε τη συσκευή BlackBerry επάνω στο σώμα, πρέπει να τοποθετείτε πάντα τη συσκευή BlackBerry σε θήκη BlackBerry με ενσωματωμένο κλιπ ζώνης, η οποία παρέχεται ή έχει εγκριθεί από τη Research In Motion. Αν δεν χρησιμοποιείτε θήκη εξοπλισμένη με ενσωματωμένο κλιπ ζώνης που παρέχεται ή έχει εγκριθεί από τη RIM όταν μεταφέρετε τη συσκευή BlackBerry, τότε διατηρήστε τη συσκευή BlackBerry σε απόσταση τουλάχιστον 0,98 ιντσών (25 mm) από το σώμα σας, όταν η συσκευή BlackBerry εκπέμπει. Όταν χρησιμοποιείτε κάποια λειτουργία δεδομένων της συσκευής BlackBerry, με ή χωρίς καλώδιο USB, διατηρήστε τη συσκευή BlackBerry σε απόσταση τουλάχιστον 0,98 ιντσών (25 mm) από το σώμα σας. Αν χρησιμοποιείτε εξαρτήματα που δεν παρέχονται ή δεν έχουν εγκριθεί από τη RIM, ενδέχεται η συσκευή BlackBerry να ξεπεράσει τα όρια έκθεσης σε 24\n27 ραδιοσυχνότητες. Για περισσότερες πληροφορίες σχετικά με την έκθεση σε ραδιοσυχνότητες, ανατρέξτε στην ενότητα "Πληροφορίες συμμόρφωσης" σε αυτόν τον οδηγό. Λύσεις μεταφοράς: Οι περισσότερες λύσεις μεταφοράς BlackBerry για συσκευές BlackBerry (για παράδειγμα, θήκες με κλιπ ζώνης, θήκες και σακίδια), περιέχουν ενσωματωμένο μαγνήτη στην κατασκευή τους. Μην τοποθετείτε αντικείμενα που περιέχουν στοιχεία μαγνητικής ταινίας, όπως χρεωστικές κάρτες, πιστωτικές κάρτες, κάρτες-κλειδιά ξενοδοχείων, τηλεφωνικές κάρτες ή παρόμοια αντικείμενα κοντά σε λύσεις μεταφοράς BlackBerry, οι οποίες περιέχουν ενσωματωμένο μαγνήτη στην κατασκευή τους, καθώς ο μαγνήτης μπορεί να προκαλέσει ζημιά ή διαγραφή των δεδομένων που έχουν αποθηκευτεί στη μαγνητική ταινία. 25\n29 Πληροφορίες συμμόρφωσης Έκθεση σε σήματα ραδιοσυχνοτήτων Ο ραδιοπομπός της συσκευής BlackBerry είναι ένας χαμηλής ισχύος πομπός και δέκτης ραδιοκυμάτων. Όταν ο ραδιοπομπός της συσκευής BlackBerry είναι ενεργοποιημένος, δέχεται και εκπέμπει σήματα ραδιοσυχνοτήτων (RF). Η συσκευή BlackBerry έχει σχεδιαστεί ώστε να πληροί τις οδηγίες της Ομοσπονδιακής Επιτροπής Επικοινωνιών (FCC), του Υπουργείου Εσωτερικών Υποθέσεων και Επικοινωνιών (MIC) και του φορέα Industry Canada (ΙC) του Καναδά σχετικά με τα ασφαλή επίπεδα έκθεσης σε σήματα ραδιοσυχνοτήτων για ασύρματες συσκευές, οι οποίες με τη σειρά τους είναι σύμφωνες με τα ακόλουθα πρότυπα που έχουν θέσει καναδικοί, αμερικανικοί και διεθνείς οργανισμοί προτύπων: ANSI / IEEE C95.1, 1999, American National Standards Institute/Institute of Electrical and Electronics Engineers Standard for Safety Levels with Respect to Human Exposure to Radio Frequency Electromagnetic Fields, 3 khz to 300 GHz (Πρότυπο επιπέδων ασφαλείας αναφορικά με την έκθεση ανθρώπων σε ηλεκτρομαγνητικά πεδία ραδιοσυχνοτήτων, 3 khz έως 300 GHz του Αμερικανικού Ινστιτούτου Εθνικών Προτύπων/Ινστιτούτου Ηλεκτρολόγων και Ηλεκτρονικών Μηχανικών) 27\n30 Εθνικό Συμβούλιο για την Προστασία και τις Μετρήσεις Ακτινοβολίας (NCRP) Αναφορά 86, 1986, Biological Effects and Exposure Criteria for Radio Frequency Electromagnetic Fields (Βιολογικές επιδράσεις και κριτήρια έκθεσης για ηλεκτρομαγνητικά πεδία ραδιοσυχνοτήτων) Health Canada, Κωδικός ασφάλειας 6, 1999, Limits of Human Exposure to Radio Frequency Electromagnetic Fields in the Frequency Range from 3 khz to 300 GHz (Όρια έκθεσης του ανθρώπου σε ηλεκτρομαγνητικά πεδία ραδιοσυχνοτήτων, στο εύρος συχνοτήτων από 3 khz έως 300 GHz) EN 50360, 2001, Product standard to demonstrate the compliance of mobile phones with the basic restrictions related to human exposure to electromagnetic fields (300 MHz to 3 GHz) [Πρότυπο προϊόντων για την επίδειξη της συμβατότητας κινητών τηλεφώνων με τους βασικούς περιορισμούς, σχετικά με την έκθεση του ανθρώπου σε ηλεκτρομαγνητικά πεδία (300 MHz έως 3 GHz)] Διεθνής Επιτροπή για την προστασία από Μη Ιονίζουσα Ακτινοβολία (ICNIRP), 1998, Οδηγίες για τον περιορισμό της έκθεσης σε χρονικά μεταβαλλόμενα ηλεκτρικά, μαγνητικά και ηλεκτρομαγνητικά πεδία (μέχρι 300 GHz) Επίσημη Εφημερίδα της Ευρωπαϊκής Ένωσης (OJEU), 1999, Σύσταση του Συμβουλίου τη 12η Ιουλίου 1999, για τον περιορισμό της έκθεσης του γενικού πληθυσμού σε ηλεκτρομαγνητικά πεδία (0 Hz έως 300 GHz) 28\n31 MIC, 2001, Άρθρο 14-2 του Διατάγματος περί ρύθμισης του ραδιοεξοπλισμού Προκειμένου να πληρούνται οι οδηγίες έκθεσης σε ραδιοκύματα των FCC, IC, MIC και Ε.Ε., όταν μεταφέρετε τη συσκευή BlackBerry στο σώμα σας, να χρησιμοποιείτε αποκλειστικά τα εξαρτήματα με ενσωματωμένο κλικ ζώνης που διαθέτει ή έχει εγκρίνει η Research In Motion (RIM). Η χρήση εξαρτημάτων τα οποία δεν είναι ρητά εγκεκριμένα από τη RIM ενδέχεται να αποτελέσει παράβαση των οδηγιών έκθεσης σε ραδιοκύματα των FCC, IC και Ε.Ε. και ενδέχεται να καταστήσει άκυρη κάθε εγγύηση για τη συσκευή BlackBerry. Αν δεν χρησιμοποιείτε ένα εξάρτημα που φοριέται στο σώμα εξοπλισμένο με ενσωματωμένο κλιπ ζώνης που παρέχεται ή είναι εγκεκριμένο από τη RIM όταν μεταφέρετε τη συσκευή BlackBerry, διατηρήστε τη συσκευή BlackBerry σε απόσταση τουλάχιστον 0,98 in. (25 mm) μακριά από το σώμα σας όταν η συσκευή BlackBerry εκπέμπει. Όταν χρησιμοποιείτε κάποια λειτουργία δεδομένων της συσκευής BlackBerry, με ή χωρίς καλώδιο USB, να κρατάτε τη συσκευή BlackBerry σε απόσταση τουλάχιστον 0,98 in. (25 mm) μακριά από το σώμα σας. Αν χρησιμοποιείτε ένα εξάρτημα που φοριέται στο σώμα και το οποίο δεν παρέχεται από τη RIM όταν μεταφέρετε τη συσκευή BlackBerry, βεβαιωθείτε ότι το εξάρτημα δεν περιέχει μεταλλικά στοιχεία και διατηρήστε τη συσκευή BlackBerry σε απόσταση τουλάχιστον 0,98 in. (25 mm) μακριά από το σώμα σας όταν η συσκευή BlackBerry εκπέμπει. Για να μειώσετε την έκθεση στις ραδιοσυχνότητες λάβετε υπόψη σας τις ακόλουθες οδηγίες ασφαλείας: 29\n32 Χρησιμοποιήστε τη συσκευή BlackBerry σε περιοχές όπου υπάρχει ισχυρό σήμα ασύρματης επικοινωνίας. Η ένδειξη που παρέχει πληροφορίες σχετικά με την ισχύ του σήματος ασύρματης επικοινωνίας βρίσκεται στην επάνω δεξιά γωνία της Αρχικής οθόνης και παρουσιάζει πέντε ανοδικές γραμμές. Τρεις ή περισσότερες γραμμές δηλώνουν ισχυρό σήμα. Η προβολή μειωμένου σήματος, που ενδεχομένως να συμβεί σε περιοχές όπως ένα υπόγειο πάρκινγκ ή αν ταξιδεύετε με το τρένο ή το αυτοκίνητο, ενδεχομένως να δηλώνει αυξημένη ισχύ εκπομπής από τη συσκευή σας BlackBerry καθώς προσπαθεί να συνδεθεί σε ένα αδύναμο σήμα. Χρησιμοποιήστε τη λειτουργία hands-free αν είναι διαθέσιμη και διατηρήστε τη συσκευή BlackBerry σε απόσταση τουλάχιστον 0,98 in. (25 mm) μακριά από το σώμα σας (συμπεριλαμβανομένης της κοιλιακής χώρας στις εγκύους και της κάτω κοιλιακής χώρας στους εφήβους) όταν η συσκευή BlackBerry είναι ενεργοποιημένη και συνδεδεμένη στο ασύρματο δίκτυο. Για περισσότερες πληροφορίες σχετικά με τη μεταφορά της συσκευής σας BlackBerry, ανατρέξτε στις πληροφορίες θήκης στην ενότητα "Πρόσθετες οδηγίες για την ασφάλεια" του παρόντος εγγράφου. Μειώστε το χρόνο συνομιλίας με το κινητό τηλέφωνο. 30\n33 Στοιχεία ειδικού ρυθμού απορρόφησης ΑΥΤΟ ΤΟ ΜΟΝΤΕΛΟ ΑΣΥΡΜΑΤΗΣ ΣΥΣΚΕΥΗΣ ΠΛΗΡΟΙ ΤΙΣ ΚΡΑΤΙΚΕΣ ΑΠΑΙΤΗΣΕΙΣ ΓΙΑ ΤΗΝ ΕΚΘΕΣΗ ΣΕ ΡΑΔΙΟΚΥΜΑΤΑ ΟΤΑΝ ΧΡΗΣΙΜΟΠΟΙΕΙΤΑΙ ΣΥΜΦΩΝΑ ΜΕ ΤΙΣ ΟΔΗΓΙΕΣ ΤΗΣ ΠΑΡΟΥΣΗΣ ΕΝΟΤΗΤΑΣ. Η συσκευή BlackBerry είναι ένας πομπός και δέκτης ραδιοκυμάτων. Έχει σχεδιαστεί και κατασκευαστεί έτσι ώστε να μην υπερβαίνει τα όρια εκπομπής για την έκθεση σε ενέργεια ραδιοσυχνοτήτων (RF), όπως αυτά έχουν οριστεί από την Ομοσπονδιακή Επιτροπή Επικοινωνιών (FCC) των Η.Π.Α., το φορέα Industry Canada της Καναδικής κυβέρνησης (IC), και έχουν προταθεί από το Συμβούλιο της Ευρωπαϊκής Ένωσης όταν χρησιμοποιείται σύμφωνα με τις οδηγίες της παρούσης ενότητας. Τα όρια αυτά αποτελούν τμήμα των εκτεταμένων οδηγιών και καθορίζουν τα επιτρεπόμενα επίπεδα ενέργειας ραδιοσυχνοτήτων για το κοινωνικό σύνολο. Οι κατευθυντήριες γραμμές βασίζονται σε πρότυπα που αναπτύχθηκαν από ανεξάρτητους επιστημονικούς οργανισμούς, μέσω τακτικής και σχολαστικής αξιολόγησης επιστημονικών μελετών. Το πρότυπο έκθεσης για ασύρματες συσκευές χρησιμοποιεί μια μονάδα μέτρησης η οποία είναι γνωστή ως Ειδικός ρυθμός απορρόφησης (SAR). Το όριο SAR που έχει οριστεί από τους φορείς FCC/IC είναι 1,6 W/kg*. Το όριο SAR που συνιστάται από το Συμβούλιο της Ευρωπαϊκής Ένωσης είναι 2,0 W/kg**. Οι δοκιμές SAR εκτελούνται σε τυπικές θέσεις λειτουργίας, που καθορίζονται από την FCC/IC, με τη συσκευή να εκπέμπει με τη μέγιστη πιστοποιημένη ισχύ σε όλες τις δοκιμαζόμενες ζώνες συχνοτήτων. Αν και ο SAR καθορίζεται στην 31\n34 υψηλότερη πιστοποιημένη ισχύ, το πραγματικό επίπεδο SAR της συσκευής κατά τη λειτουργία της μπορεί να είναι πολύ χαμηλότερο από τη μέγιστη τιμή. Αυτό συμβαίνει γιατί η συσκευή έχει σχεδιαστεί για να λειτουργεί με πολλαπλές τιμές ισχύος, ώστε να χρησιμοποιεί μόνο την ενέργεια που απαιτείται για να συνδεθεί στο δίκτυο. Γενικά, όσο πλησιέστερα βρίσκεστε στην κεραία ενός ασύρματου σταθμού βάσης, τόσο χαμηλότερη είναι η ισχύς εκπομπής. Προτού ένα μοντέλο ασύρματης συσκευής κυκλοφορήσει στην αγορά, θα πρέπει να δοκιμαστεί και να πιστοποιηθεί από την FCC, τον IC, και το Συμβούλιο της Ευρωπαϊκής Ένωσης, ότι δεν υπερβαίνει το όριο που καθορίστηκε από την κρατική απαίτηση για ασφαλή έκθεση, σύμφωνα με τις συστάσεις της Διεθνούς Επιτροπής για την Προστασία από Μη Ιονίζουσα Ακτινοβολία (ICNIRP). Οι δοκιμές εκτελούνται σε θέσεις και τοποθεσίες (π.χ. στο αυτί ή επάνω στο σώμα) όπως απαιτούν η FCC, ο IC και το Συμβούλιο της Ευρωπαϊκής Ένωσης, για κάθε μοντέλο. Παρακάτω παρατίθεται η υψηλότερη τιμή SAR για τη συσκευή σας BlackBerry, όταν δοκιμάστηκε η χρήση της στο αυτί: Συσκευή SAR (W/kg) για 1g SAR (W/kg) για 10g BlackBerry Style 9670 smartphone Παρακάτω δίδεται η υψηλότερη, αναφερθείσα τιμή SAR για αυτή τη συσκευή BlackBerry όταν είναι τοποθετημένη σε κλιπ ζώνης, σε υποδοχή που έχει εγκριθεί από τη Research In Motion και διαθέτει ενσωματωμένο κλιπ ζώνης. Λύσεις μεταφοράς, όπως εγκεκριμένα και μη από την RIM αξεσουάρ που δεν διαθέτουν ενσωματωμένο κλιπ 32\n35 ζώνης ΔΕΝ ΠΡΕΠΕΙ να φοριούνται ή να τοποθετούνται κοντά στο σώμα. Για περισσότερες πληροφορίες σχετικά με την τοποθέτηση ή τη μεταφορά της συσκευής BlackBerry χωρίς τη χρήση ενός εγκεκριμένου από τη RIM αξεσουάρ που διαθέτει ενσωματωμένο κλιπ ζώνης, ανατρέξτε στις πληροφορίες για τη θήκη στην ενότητα "Επιπλέον οδηγίες ασφαλείας" αυτού του εγγράφου. Συσκευή SAR (W/kg) για 1g SAR (W/kg) για 10g Smartphone BlackBerry Style Οι μετρήσεις σε επαφή με το σώμα διαφέρουν μεταξύ των μοντέλων ασύρματων συσκευών και κινητών τηλεφώνων, ανάλογα με τα διαθέσιμα εξαρτήματα και τις απαιτήσεις της FCC, της IC και του Συμβουλίου της Ευρωπαϊκής Ένωσης. Η επιτροπή FCC έχει εκδώσει Άδεια Εξοπλισμού για αυτό το μοντέλο ασύρματης συσκευής, με όλες τις μετρημένες τιμές SAR να έχουν αξιολογηθεί για να διαπιστωθεί η συμμόρφωσή τους σύμφωνα με τις οδηγίες εκπομπής ραδιοσυχνοτήτων της FCC, όταν η συσκευή BlackBerry χρησιμοποιείται σύμφωνα με τις οδηγίες της παρούσης ενότητας. Οι πληροφορίες SAR για αυτό το μοντέλο ασύρματης συσκευής έχουν κατατεθεί στην επιτροπή FCC και περιέχονται στην ενότητα Display Grant, στη διεύθυνση μετά την αναζήτηση του κωδικού αναγνώρισης FCC ID της συσκευής σας BlackBerry, που αναφέρεται παρακάτω. Μπορείτε να βρείτε περισσότερες πληροφορίες σχετικά με τον Ειδικό Ρυθμό 33\n36 Απορρόφησης (SAR) στην τοποθεσία web της CTIA - The Wireless Association, στη διεύθυνση Στην Ιαπωνία, μπορείτε να βρείτε επιπλέον πληροφορίες για τον Ειδικό Ρυθμό Απορρόφησης (SAR) στην τοποθεσία web του οργανισμού Association of Radio Industries and Businesses (ARIB) στη διεύθυνση index.html ή στην τοποθεσία web της Διεύθυνσης Τηλεπικοινωνιών του Υπουργείου Εσωτερικών και Επικοινωνιών (MIC) στη διεύθυνση Συσκευή BlackBerry Style 9670 smartphone Κωδικός αναγνώρισης FCC ID L6ARCU20CW * Στις Ηνωμένες Πολιτείες και τον Καναδά, το όριο SAR για φορητές συσκευές που χρησιμοποιούνται από το κοινό είναι 1,6 watt/kg (W/kg) κατά μέσο όρο ανά 1 γραμμάριο ιστού για τον κορμό ή το κεφάλι (4,0 W/kg κατά μέσο όρο ανά 10 γραμμάρια ιστού για τα άκρα - χέρια, καρποί, αστράγαλοι και πέλματα). ** Στην Ευρώπη, το όριο SAR για φορητές συσκευές που χρησιμοποιούνται από το κοινό είναι 2,0 watt/kg (W/kg) κατά μέσο όρο ανά 10 γραμμάρια ιστού για τον κορμό ή το κεφάλι (4,0 W/kg κατά μέσο όρο ανά 10 γραμμάρια ιστού για τα άκρα - χέρια, καρποί, αστράγαλοι και πέλματα). Οι έρευνες δηλώνουν ότι το πρότυπο ενσωματώνει ένα σημαντικό περιθώριο ασφάλειας για την καλύτερη προστασία του κοινού και για να καλύπτονται τυχόν διακυμάνσεις ή αποκλίσεις στις μετρήσεις. 34\n37 Τα μακροχρόνια χαρακτηριστικά ή οι πιθανές επιδράσεις των ηλεκτρομαγνητικών πεδίων ραδιοσυχνοτήτων στη φυσιολογία δεν έχουν εκτιμηθεί από την Underwriters Laboratories Inc. (UL). Δήλωση συμμόρφωσης FCC (Ηνωμένες Πολιτείες) FCC Κλάση B Τμήμα 15 Η συσκευή αυτή πληροί το Τμήμα 15 των Κανονισμών της Federal Communications Commission (FCC) (Ομοσπονδιακή Επιτροπή Τηλεπικοινωνιών). Η λειτουργία υπόκειται στους ακόλουθους δύο όρους: Η συσκευή αυτή δεν πρέπει να προκαλεί επιβλαβείς παρεμβολές. Η συσκευή αυτή θα πρέπει να δέχεται οποιεσδήποτε παρεμβολές, συμπεριλαμβανομένων των παρεμβολών που μπορεί να προκαλέσουν ανεπιθύμητη λειτουργία. ΠΡΟΣΟΧΗ: Οι αλλαγές ή οι τροποποιήσεις αυτής της μονάδας που δεν έχουν έγγραφη έγκριση του υπεύθυνου ελέγχου της συμμόρφωσης μπορούν να ακυρώσουν το δικαίωμα χρήσης. Η συσκευή αυτή έχει δοκιμαστεί και βρέθηκε να πληροί τα όρια ψηφιακής συσκευής Κλάσης B, σύμφωνα με το Τμήμα 15 των Κανονισμών FCC. Τα όρια αυτά έχουν σχεδιαστεί ώστε να παρέχουν ικανοποιητική προστασία από τις επιβλαβείς παρεμβολές σε οικιακές εγκαταστάσεις. Η συσκευή αυτή παράγει, χρησιμοποιεί και μπορεί να 35\n38 εκπέμπει ραδιοσυχνοτική ενέργεια και, εάν δεν εγκατασταθεί και δεν χρησιμοποιηθεί σύμφωνα με τις οδηγίες του κατασκευαστή, μπορεί να προκαλέσει επιβλαβείς παρεμβολές σε ραδιοεπικοινωνίες. Ωστόσο, δεν παρέχεται καμία εγγύηση ότι δεν θα προκύψουν παρεμβολές σε κάποια συγκεκριμένη εγκατάσταση. Εάν η συσκευή αυτή προκαλέσει επιβλαβείς παρεμβολές σε ραδιοφωνική ή τηλεοπτική λήψη, οι οποίες επιβεβαιώνονται με την απενεργοποίηση και ενεργοποίηση της συσκευής, συνιστάται στο χρήστη να προσπαθήσει να διορθώσει τις παρεμβολές εκτελώντας μια ή περισσότερες από τις παρακάτω ενέργειες: Την αλλαγή προσανατολισμού ή τη μετατόπιση της κεραίας λήψης. Την απομάκρυνση της συσκευής από τον δέκτη. Τη σύνδεση της συσκευής σε πρίζα διαφορετικού κυκλώματος από αυτό της πρίζας του δέκτη. Την αναζήτηση βοήθειας από τον προμηθευτή ή κάποιον έμπειρο τεχνικό ραδιοφώνου ή τηλεόρασης. Πληροφορίες για τις Η.Π.Α. σχετικά με τις απαιτήσεις της Ομοσπονδιακής Επιτροπής Τηλεπικοινωνιών ("FCC") για τη συμβατότητα 36\n39 των βοηθημάτων ακοής με τις ασύρματες συσκευές Όταν οι ασύρματες συσκευές χρησιμοποιούνται κοντά σε συσκευές υποβοήθησης ακοής (όπως τα βοηθήματα ακοής και τα κοχλιακά εμφυτεύματα) οι χρήστες μπορεί να εντοπίσουν κάποιο μακρόσυρτο θόρυβο, βούισμα ή βόμβο. Ορισμένες συσκευές υποβοήθησης ακοής είναι περισσότερο ανθεκτικές σε αυτήν την παρεμβολή, ενώ οι ασύρματες συσκευές ποικίλλουν όσον αφορά το μέγεθος της παρεμβολής που προκαλούν. Η βιομηχανία ασύρματης τηλεφωνίας έχει αναπτύξει ένα σύστημα βαθμολόγησης με το οποίο οι χρήστες βοηθημάτων ακοής εντοπίζουν τις ασύρματες συσκευές που ενδέχεται να είναι συμβατές με τις δικές τους συσκευές υποβοήθησης ακοής. Δεν έχουν βαθμολογηθεί όλες οι ασύρματες συσκευές. Η βαθμολογία των ασύρματων συσκευών που έχουν βαθμολογηθεί αναγράφεται στη συσκευασία μαζί με τις υπόλοιπες σχετικές ενδείξεις έγκρισης. Οι βαθμολογίες δεν αποτελούν εγγυήσεις. Τα αποτελέσματα διαφέρουν, ανάλογα με το βοήθημα ακοής και το ποσοστό απώλειας της ακοής του χρήστη. Αν η δική σας συσκευή υποβοήθησης ακοής είναι ευαίσθητη σε παρεμβολές, ενδέχεται να μην μπορείτε να χρησιμοποιήσετε επιτυχώς κάποια βαθμολογημένη ασύρματη συσκευή. Ο καλύτερος τρόπος αξιολόγησης της ασύρματης συσκευής για τις προσωπικές σας ανάγκες είναι να συμβουλευτείτε τον ειδικό από τον οποίο προμηθεύεστε τις συσκευές υποβοήθησης ακοής και να δοκιμάσετε τη συγκεκριμένη ασύρματη συσκευή. 37\n40 Αυτή η συσκευή BlackBerry έχει δοκιμαστεί και έχει βαθμολογηθεί, προκειμένου να χρησιμοποιείται με βοηθήματα ακοής για ορισμένες από τις ασύρματες τεχνολογίες που χρησιμοποιεί η συσκευή BlackBerry. Ωστόσο, ενδέχεται σε αυτήν τη συσκευή BlackBerry να χρησιμοποιούνται άλλες ασύρματες τεχνολογίες, που δεν έχει δοκιμαστεί για βοηθήματα ακοής. Είναι σημαντικό να δοκιμάσετε τις διάφορες δυνατότητες της συσκευής BlackBerry σε βάθος και σε διαφορετικές τοποθεσίες,για να προσδιορίσετε αν ακούτε θορύβους παρεμβολής όταν χρησιμοποιείτε τη συσκευή BlackBerry με το βοήθημα ακοής ή το κοχλιακό εμφύτευμά σας. Σχετικά με τις πολιτικές επιστροφής και ανταλλαγής προϊόντων, καθώς και για πληροφορίες σχετικά με τη συμβατότητα των βοηθημάτων ακοής, συμβουλευτείτε την υπηρεσία παροχής ασύρματου δικτύου. Τρόπος λειτουργίας των βαθμολογιών Βαθμολογία Μ: Οι ασύρματες συσκευές που έχουν βαθμολογηθεί με Μ3 ή Μ4 πληρούν τις απαιτήσεις της FCC και ενδέχεται να προκαλέσουν τις λιγότερες παρεμβολές στις συσκευές υποβοήθησης ακοής σε σχέση με τις ασύρματες συσκευές που δεν διαθέτουν βαθμολογία. Η M4 είναι η καλύτερη/υψηλότερη από τις δύο βαθμολογίες. Βαθμολογία Τ: Οι ασύρματες συσκευές που έχουν βαθμολογηθεί με Τ3 ή Τ4 πληρούν τις απαιτήσεις της FCC και ενδέχεται να χρησιμοποιούνται ευκολότερα με το καλώδιο ακουστικής σύνδεσης μιας συσκευής υποβοήθησης ακοής ("διακόπτης Τ" ή "διακόπτης τηλεφώνου"), σε σχέση με τις ασύρματες συσκευές που δεν διαθέτουν βαθμολογία. Η T4 είναι η καλύτερη/υψηλότερη από τις δύο βαθμολογίες. (Ας σημειωθεί ότι δεν διαθέτουν καλώδιο ακουστικής σύνδεσης όλες οι συσκευές υποβοήθησης ακοής.) 38\n41 Επίσης, ενδέχεται οι συσκευές υποβοήθησης ακοής να έχουν μετρηθεί για το συγκεκριμένο είδος παρεμβολής. Ο κατασκευαστής της συσκευής υποβοήθησης ακοής ή ο ειδικός για τα βοηθήματα ακοής μπορεί να σας βοηθήσει να βρείτε αποτελέσματα για τη δική σας συσκευή υποβοήθησης ακοής. Όσο περισσότερο ανθεκτική είναι η συσκευή υποβοήθησης ακοής, τόσο μικρότερος θα είναι ο θόρυβος παρεμβολής από τις ασύρματες συσκευές. Για περισσότερες πληροφορίες σχετικά με τις ενέργειες της FCC για τις ασύρματες συσκευές που είναι συμβατές με βοηθήματα ακοής και για άλλα βήματα της FCC προκειμένου να διασφαλιστεί η πρόσβαση των ατόμων με ειδικές ανάγκες σε υπηρεσίες τηλεπικοινωνιών, επισκεφθείτε την ηλεκτρονική διεύθυνση Πιστοποίηση φορέα Industry Canada Το BlackBerry Style 9670 smartphone συμμορφώνεται με τα πρότυπα RSS 102, RSS 132, RSS 133, RSS-GEN και RSS 210 του Industry Canada, με αριθμό πιστοποίησης 2503A-RCU20CW. Συμμόρφωση με Κλάση B Η συσκευή αυτή BlackBerry πληροί τα όρια της Κατηγορίας B για την εκπομπή ραδιοσυχνοτήτων, όπως αναφέρονται στο πρότυπο συσκευών που προκαλούν παρεμβολές με τίτλο "Digital Apparatus", ICES-003 του φορέα Industry Canada. 39\n42 Πρόσθετη συμμόρφωση με κανονισμούς Συγκεκριμένα στοιχεία σχετικά με τη συμμόρφωση της συσκευής BlackBerry με τα παρακάτω πρότυπα και τις ρυθμιστικές αρχές διατίθενται από την Research In Motion: Συσκευή BlackBerry Style 9670 smartphone Ισχύουσες πληροφορίες συμμόρφωσης Απαιτήσεις της Underwriters Laboratories UL για τον Καναδά και τις Η.Π.Α. Ανάλογα με το trackpad που χρησιμοποιείται στη συσκευή BlackBerry, ενδέχεται επίσης να ισχύει το ακόλουθο πρότυπο: Διεθνής Ηλεκτροτεχνική Επιτροπή (IEC) : Ασφάλεια προϊόντων λέιζερ 40\n43 Πληροφορίες προϊόντος συσκευής BlackBerry Πληροφορίες για το προϊόν: BlackBerry Style 9670 smartphone Μηχανικές ιδιότητες: βάρος: περίπου 131 g (4.6 oz) μαζί με την μπαταρία ιόντων λιθίου διαστάσεις (Μ x Π x Υ): 3,8 x 2,4 x 0,7 in. (96 x 60 x 18,5 mm) μνήμη flash 512 MB Οι ακόλουθες ιδιότητες trackpad ενδέχεται να ισχύουν για τη συσκευή BlackBerry : Προϊόν λέιζερ Κλάσης 1 μέγιστη ακτινοβολούμενη ισχύς: 0,77 mw Προδιαγραφές ισχύος: αφαιρούμενη, επαναφορτιζόμενη μπαταρία με κυψέλες ιόντων λιθίου θύρα συμβατή με micro-usb για συγχρονισμό δεδομένων και φόρτιση 41\n44 Τεχνικά χαρακτηριστικά ραδιοπομπού κινητού δικτύου: υποστήριξη διπλής μπάντας: CDMA 800 MHz και CDMA 1900 MHz δίκτυα: CDMA2000, 1xEVDO Rev A κλάση ισχύος: Κλάση 3 (CDMA 800), Κλάση 2 (CDMA 1900) συχνότητα εκπομπής: Κυψέλη 824,70 έως 848,31 MHz, PCS 1851,25 έως 1908,75 MHz συχνότητα λήψης: Κυψέλη 869,70 έως 893,31 MHz, PCS 1931,25 έως 1988,75 MHz, υποβοηθούμενο GPS: 1575 MHz, υποβοηθούμενο GPS E911: 1575 MHz Τεχνικά χαρακτηριστικά ραδιοπομπού δικτύου Wi-Fi : πρότυπο ασύρματου τοπικού δικτύου: IEEE b, IEEE g, IEEE n συχνότητα εκπομπής και λήψης: 2,412 έως 2,472 GHz Τεχνικά χαρακτηριστικά ραδιοπομπού Bluetooth: υποστήριξη μίας μπάντας: ISM 2,4 GHz συχνότητα εκπομπής και λήψης: 2402 έως 2480 MHz Bluetooth Κλάσης 1 42\n45 Νομική ειδοποίηση 2010 Research In Motion Limited. Με την επιφύλαξη παντός δικαιώματος. Τα BlackBerry, RIM, Research In Motion, SureType, SurePress και τα σχετικά εμπορικά σήματα, ονόματα και λογότυπα αποτελούν ιδιοκτησία της Research In Motion Limited και έχουν καταχωρηθεί ή/και χρησιμοποιούνται στις Η.Π.Α. και σε χώρες σε όλον τον κόσμο. Το σήμα ANSI αποτελεί εμπορικό σήμα του American National Standards Institute (Αμερικανικό Ινστιτούτο Εθνικών Προτύπων). Το Bluetooth είναι εμπορικό σήμα της Bluetooth SIG. Το CDMA2000 είναι εμπορικό σήμα της Telecommunications Industry Association (Ένωση Βιομηχανίας Τηλεπικοινωνιών). CTIA - The Wireless Association αποτελεί εμπορικό σήμα της CTIA - The Wireless Association. είναι εμπορικό σήμα της Motorola, Inc. Τα IEEE, b, g, n και IEEE Std 1725 αποτελούν εμπορικά σήματα του Ινστιτούτου Ηλεκτρολόγων και Ηλεκτρονικών Μηχανικώνείναι εμπορικά σήματα του Institute of Electrical and Electronics Engineers, Inc. (Ινστιτούτου Ηλεκτρολόγων και Ηλεκτρονικών Μηχανικών). Τα Το Wi-Fi είναι εμπορικό σήμα της Wi-Fi Alliance. Όλα τα υπόλοιπα εμπορικά σήματα αποτελούν ιδιοκτησία των αντίστοιχων κατόχων τους. Τμήματα του λογισμικού της συσκευής BlackBerry αποτελούν πνευματική ιδιοκτησία του The FreeType Project ( Με την επιφύλαξη παντός δικαιώματος. Αυτό το υλικό τεκμηρίωσης περιλαμβάνει όλη την τεκμηρίωση που ενσωματώνεται στο παρόν και αποτελεί αναπόσπαστο μέρος αυτού, όπως η τεκμηρίωση η οποία παρέχεται ή διατίθεται στη διαδικτυακή 43\n46 τοποθεσία παρέχεται ή διατίθεται "ΩΣ ΕΧΕΙ" και "ΟΠΩΣ ΔΙΑΤΙΘΕΤΑΙ" και χωρίς προϋπόθεση, επιβεβαίωση, υπόσχεση, αντιπροσώπευση ή εγγύηση οποιουδήποτε είδους από τη Research In Motion Limited και τις θυγατρικές της εταιρείες ("RIM"). H RIM δεν αναλαμβάνει καμία ευθύνη για τυχόν τυπογραφικές, τεχνικές ή άλλες ανακρίβειες, λάθη ή παραλείψεις σε αυτήν την τεκμηρίωση. Προκειμένου να προστατευτούν οι ιδιωτικές και εμπιστευτικές πληροφορίες της RIM ή/και τα εμπορικά μυστικά, αυτό το υλικό τεκμηρίωσης ενδέχεται να περιγράφει μερικές απόψεις της τεχνολογίας RIM με γενικευμένους όρους. Η RIM επιφυλάσσεται του δικαιώματος τροποποίησης κατά περιόδους των πληροφοριών που περιέχονται σε αυτό το υλικό τεκμηρίωσης. Ωστόσο, η RIM δεν δεσμεύεται να σας ενημερώνει εγκαίρως ή να σας ενημερώνει για τυχόν τέτοιου είδους αλλαγές, αναβαθμίσεις, βελτιώσεις ή άλλες προσθήκες σε αυτό το υλικό τεκμηρίωσης. Αυτό το υλικό τεκμηρίωσης ενδέχεται να περιέχει αναφορές σε πηγές πληροφοριών τρίτων κατασκευαστών, υλικό ή λογισμικό, προϊόντα ή υπηρεσίες, συμπεριλαμβανομένων στοιχείων και περιεχομένου όπως περιεχόμενο που προστατεύεται από πνευματικά δικαιώματα ή/και διαδικτυακές τοποθεσίες τρίτων κατασκευαστών (συλλογικά θα καλούνται εφεξής ως "Προϊόντα και Υπηρεσίες Τρίτων Κατασκευαστών"). Η RIM δεν ελέγχει και δεν φέρει ευθύνη για οποιαδήποτε Προϊόντα και Υπηρεσίες Τρίτων Κατασκευαστών που περιλαμβάνουν, χωρίς περιορισμό, το περιεχόμενο, την ακρίβεια, τη συμμόρφωση με πνευματικά δικαιώματα, τη συμβατότητα, την απόδοση, την αξιοπιστία, τη νομιμότητα, την κοσμιότητα, τους συνδέσμους ή οποιαδήποτε άλλη άποψη Προϊόντων και Υπηρεσιών Τρίτων Κατασκευαστών. Η συμπερίληψη αναφοράς σε Προϊόντα και 44


Καρανίκας (ΕΣΕΕ): Απογοήτευση στον εμπορικό κόσμο για τη νέα παράταση του lockdown - Tax Coach +\nΑπογοήτευση στον εμπορικό κόσμο για τη νέα παράταση του lockdown\nΑκολουθεί δήλωση του Προέδρου της ΕΣΕΕ, κ. Καρανίκα:\nΗ σημερινή ανακοίνωση της κυβέρνησης για νέα παράταση του lockdown στην αγορά εξαντλεί και τα τελευταία αποθέματα των οικονομικών και ψυχολογικών αντοχών του εμπορικού κόσμου της χώρας. Δύο εβδομάδες πριν οι υπεύθυνοι δήλωναν πως η επιτυχία του click away συνίσταται στο ότι δεν προκάλεσε αύξηση των κρουσμάτων, αλλά σήμερα δεν επιτρέπουν ούτε καν αυτή τη λύση.\nΗ απογοήτευση των συναδέλφων μικρομεσαίων εμπόρων για την άνιση μεταχείριση μεταλλάσσεται γοργά σε αγανάκτηση. Από την πρώτη μέρα της πανδημίας επιδεικνύουν ύψιστο αίσθημα ευθύνης, πειθαρχία και σεβασμό στις οδηγίες των συναρμόδιων υπουργείων. Πρέπει όμως όλοι οι αρμόδιοι να καταλάβουν ότι πίσω από τα κατεβασμένα ρολά των εμπορικών καταστημάτων εκτυλίσσονται πλέον σοβαρά επιχειρηματικά και οικογενειακά δράματα που θα φανούν τους αμέσως επόμενους μήνες. Η απαξίωση των εμπορευμάτων και των ίδιων των μικρομεσαίων εμπορικών επιχειρήσεων, η πλήρης απορρύθμιση της αγοραστικής κίνησης και των καταναλωτικών συνηθειών και η συσσώρευση τεράστιων οφειλών, οδηγούν σε εργαλειοποίηση της πανδημίας και σε βίαιη αναδιάρθρωση της αγοράς προς όφελος των ισχυρών πολυεθνικών και των εγχώριων αλυσίδων.\nWebinar – ΝΑΥΤΙΛΙΑΚΕΣ Εταιρίες και Ηλεκτρονικά Βιβλία\nPrevious : ΑΑΔΕ: Εγχειρίδιο για τις Απαλλαγές Τελωνειακού Χαρακτήρα κατά τη Μεταφορά Συνήθους Κατοικίας στην Ελλάδα – Μετοικεσία\nNext : Η ΚΥΑ Δ1α/ΓΠ/οικ.1293 με την παράταση του lockdown στο σύνολο της επικράτειας, έως τις 18 Ιανουαρίου.


Κατασκευασμένο από δέρμα, το Original Organiser σε μαύρο χρώμα διαθέτει τον εμβληματικό σχεδιασμό και την εμφάνιση από τα κλασικά organiser της Filofax. Όμορφο στην απλότητά του και διαθέσιμο σε ποικιλία εντυπωσιακών χρωμάτων. Διατίθεται με ημερολόγιο χωρίς ημερομηνίες ωστόσο εάν επιθυμείτε μπορείτε να προμηθευτείτε το ημερολόγιο που σας ταιριάζει. Αγορά Ημερολογίων here.\nΑξιολογείτε: The Original Pocket Organiser Black


Wolfenstein: The New Order - GameOver.gr - Νέα, Reviews, Previews Παιχνιδιών, Gadgets\nΓράφει ο Σάββας Καζαντζίδης στην κατηγορία Reviews, την Τετάρτη, 21 Μαΐου 2014 19:20\nΠοιανού Blazkowicz είσαι συ βρε;\nΤο Wolfenstein δεν είναι σειρά. Όχι τουλάχιστον με τη συμβατική έννοια. Δεν έχει έναν ιθύνοντα νου από πίσω ούτε συγκεκριμένη δημιουργική ομάδα. Του τίτλους της σειράς τους ενώνει η κοινή θεματολογία και η μίξη B’ ΠΠ με ολίγον από επιστημονική φαντασία και horror. Πέρα από το θρυλικό πρώτο FPS, η σειρά έδωσε αρκετά χρόνια μετά ένα από τα καλύτερα FPS όλων των εποχών (το Return to Castle Wolfenstein), αλλά για άγνωστους λόγους δεν αξιοποιήθηκε από 'κει και πέρα. Βέβαια, modes όπως το Enemy Territory έθεσαν τις βάσεις για το multiplayer όπως το γνωρίζουμε και το αντιμετωπίζουμε σήμερα, ως αναπόσπαστο κομμάτι της FPS εμπειρίας. Η ειρωνεία, βέβαια, είναι εμφανής, με δεδομένο ότι το The New Order δεν έχει multiplayer.\nΣτο The New Order πρωταγωνιστεί ο Αμερικανός στρατιώτης Blazkowicz, όπως πάντα. Δρώντας προφανώς σε παράλληλα σύμπαντα με τους… άλλους Blazkowicz των λοιπών Wolfenstein, σίγουρα δεν είναι αυτός που πολέμησε τον αναστημένο Αρθούρο ή αυτός που ξεσκέπασε και εμπόδισε τα πειράματα των Ναζί στο προηγούμενο Wolfenstein. O συγκεκριμένος, αυτός που πρωταγωνιστεί στο παρόν παιχνίδι, μετά από μία αποστολή του αμερικανικού στρατού σε ένα από τα φρούρια των Ναζί, τραυματίζεται και περιθάλπεται σε ένα ψυχιατρείο στην Πολωνία όπου και ανανήπτει από βαρύ τραύμα στο κεφάλι. Έτσι, ο καιρός περνάει, και όταν σε μία επίθεση των Ναζί στο ίδρυμα αποκτά και πάλι τον έλεγχο του σώματός του, αντιλαμβάνεται ότι έχουν περάσει 16 ολόκληρα χρόνια από την τελευταία στιγμή που θυμόταν τον εαυτό του.\nΤο εναλλακτικό σύμπαν που προσφέρει η MachineGames στο The New Order, το σύμπαν στο οποίο οι Ναζί έχουν επικρατήσει στον πόλεμο και έχουν καλύψει όλη σχεδόν την υφήλιο στο μαύρο σκοτάδι της τυραννίας τους, έχει εξαιρετικό ενδιαφέρον και εξυπηρετεί πολύ πιο ομαλά τις science fiction αναφορές του τίτλου. Από την περίοδο του B’ ΠΠ οι μαύρες λεγεώνες είχαν όλο το χρόνο να βελτιώσουν την τεχνολογία και να προχωρήσουν σε τεράστια άλματα σε ό,τι αφορά τα οπλικά τους συστήματα και τα μέσα επιβολής.\nΟ Blaskowicz σύντομα έρχεται σε επαφή με την Αντίσταση, όπου και συναντά παλιούς του συντρόφους, με τους οποίους σχεδιάζει την παρεμπόδιση των σχεδίων των Ναζί. Το βάρος που δίνεται γενικώς στην ιστορία και στην ανάπτυξη των χαρακτήρων είναι αξιοσημείωτο και σίγουρα μεγαλύτερο από αυτό που δόθηκε στα προηγούμενα Wolfenstein παιχνίδια. Με μέλη της ομάδας ανάπτυξης να έχουν εργαστεί σε παιχνίδια όπως το Riddick και το The Darkness, οι αφηγηματικές τεχνικές θυμίζουν τους δύο προαναφερθέντες τίτλους. Παρόλα αυτά, όπως θα δούμε και παρακάτω, οι συγκεκριμένες τεχνικές αφήγησης δε σημαίνει ότι είναι και πάντα επιτυχημένες ή ότι ταιριάζουν σε όλα τα παιχνίδια.\nΥπάρχει ένα πολύ σημαντικό πρόβλημα στο Wolfenstein. Το παιχνίδι παλεύει για την ταυτότητά του μέσα στις ακραίες συνθήκες που το ίδιο δημιουργεί. Τι εννοούμε. Είναι κατανοητό το να προσπαθεί μία ομάδα ανάπτυξης να χωρέσει κι άλλα στοιχεία σε ένα FPS παιχνίδι. Έτσι είδαμε -για παράδειγμα- το Metro Last Light, παρά τα προβλήματα με την Α.Ι. και το απλοϊκό stealth, να καταλήγει σε ένα ώριμο και καλοδουλεμένο υβρίδιο. Βοηθούσε όμως τα μέγιστα η φύση του τίτλου. Η MachineGames θέλει να κάνει κάτι αντίστοιχο με το πνευματικό της τέκνο. Το Wolfenstein μπορεί σε πολλές περιπτώσεις να λειτουργεί ως stealth παιχνίδι.\nΌταν όμως ο συναγερμός χτυπάει, το παιχνίδι μετατρέπεται σε ένα old school, "κάφρικο" FPS. H ανύπαρκτη Α.Ι. του δευτέρου και ο ευθύγραμμος σχεδιασμός των επιπέδων, που λειτουργούν ομαλότατα σε ένα απλό και διασκεδαστικό FPS, πολύ απλά διατυπωμένα, είναι σχεδόν ασύμβατα με τα επιπλέον στοιχεία που θέλουν να ενσωματώσουν οι δημιουργοί. Η απόσταση ώστε να μεταπηδά ένα παιχνίδι από τους stealth μηχανισμούς σε ένα τακτικό (ας πούμε) gameplay είναι μικρή. Έτσι, το Ghost Recon Future Soldier, το πιο άμεσο και απλό Ghost Recon, ήταν στο μεγαλύτερο κομμάτι του stealth και tactical, αλλά όταν γινόταν η μετάβαση σε all guns blazing shooter, αυτή δεν ήταν ούτε απότομη ούτε εκτός κλίματος. Στο Wolfenstein είναι.\nΤο παιχνίδι δίνει εξ αρχής στον παίκτη την ευκαιρία αλλά και το κίνητρο να κινηθεί στα διάφορα επίπεδά του με διάφορους τρόπους. Όπως και να δράσει κανείς, με κάποιον τρόπο θα επιβραβευθεί. Έχοντας ο παίκτης old school προσέγγιση, κερδίζει σε διασκέδαση και ανόθευτη, αγνή shooting ψυχαγωγία. Παίζοντας με stealth προσέγγιση, «αναγκάζεται» να ερευνήσει διεξοδικότερα ένα επίπεδο και να εξουδετερώσει με άλλους τρόπους τους Ναζί αντιπάλους. Σε αυτή την περίπτωση κερδίζει σε loot και σε perks, τα οποία «ξεκλειδώνει» επιτυγχάνοντας συγκεκριμένες επιδόσεις που αφορούν το παικτικό του στυλ.\nΗ έμπνευση αυτή είναι αν μη τι άλλο επιτυχημένη. Το παιχνίδι δίνει το κίνητρο και ο παίκτης εξερευνεί κάθε πτυχή του προσφερόμενου gameplay. Είτε αυτό είναι κλασικό shooting, είτε βασίζεται στη χρήση εκρηκτικών, είτε αφορά το stealth gameplay. Αλλά ενώ το καθαρό shooting κομμάτι λειτουργεί σχεδόν αψεγάδιαστα (με μία μικρή ένσταση στην αίσθηση των όπλων και στο βάρος του χαρακτήρα που δεν είναι αντίστοιχα και αντάξια μεγάλου τίτλου) το stealth μοιάζει παράταιρο. Λειτουργεί, αλλά είναι εκτός κλίματος. Πρωτίστως οι αντίπαλοι σε κάθε χάρτη είναι θαρρείς στημένοι κατ' αυτό τον τρόπο ώστε να διευκολύνουν τον παίκτη στις δύο τρεις πρώτες εξουδετερώσεις. Οι αξιωματικοί (δύο συνήθως σε κάθε χάρτη) είναι αυτοί που σημαίνουν συναγερμό όταν αντιληφθούν τον παίκτη. Ε, σε όλο το παιχνίδι η θέση τους ήταν τόσο πρόδηλη και είναι τόσο προφανής ο τρόπος προσέγγισής τους, ώστε η σήμανση του συναγερμού γίνεται εσκεμμένα για να υπάρξει και λίγη δράση.\nΥπάρχουν κι άλλες περιπτώσει στο παιχνίδι που οι εχθροί είναι «στημένοι», ώστε να ωθηθεί ο παίκτης σχεδόν καταναγκαστικά σε κάποιο εντυπωσιακό stealth kill. Και συνήθως όλοι μα όλοι μας έχουν γυρισμένη την πλάτη, παροτρύνοντάς μας να εκτελέσουμε ακόμα μία stealth κίνηση. Σαφώς και υπάρχει η επιλογή να ξεχάσουμε τους «καλούς τρόπους», αλλά τότε τι νόημα έχει η ύπαρξη ενός ολόκληρου mode; Κι αν δεν έχει μεσολαβήσει πλήρης και ολοκληρωμένη προεργασία για την ενσωμάτωσή του, ποιος ο λόγος ύπαρξής του; Μας κάνει εντύπωση το ότι οι δημιουργοί είχαν δουλέψει στο Riddick, όπου το stealth λειτουργούσε σχεδόν άψογα και μέσα από τη φύση του παιχνιδιού (λίγα πυρομαχικά, λίγα όπλα κτλ) αναδεικνυόταν ως αναγκαιότητα.\nΣτο Wolfenstein η τυπική -μέχρι παρεξηγήσεως- A.I. και οι προ-2000 ρουτίνες της, μετατρέπουν το stealth σε ένα ανεπίσημο cheat. Αν ο παίκτης επιλέξει να προσεγγίσει το παιχνίδι όπως τον παλιό καλό καιρό, θα αντιληφθεί ότι έχει πολύ περισσότερα να κερδίσει. Άλλωστε ο σχεδιασμός των χαρτών και των επιπέδων, πέρα από μία μικρή εξερεύνηση που προσφέρουν, δεν είναι θελκτικός. Άνετα μπορεί κανείς να λειτουργήσει σε αυτούς τρέχοντας, πηδώντας, πυροβολώντας, κάνοντας slide και ανατινάζοντας τα πάντα.\nΤο Wolfenstein δίνει τη δυνατότητα dual wielding, που σημαίνει ότι με δύο shotguns ή δύο αυτόματα πυροβόλα, μπορεί κανείς να σκορπίσει τον πανικό. Πόσο μάλλον αν λάβουμε υπόψη το γεγονός ότι από πολύ νωρίς στο παιχνίδι οι αντίπαλοι παύουν να είναι αποκλειστικά άνθρωποι. Υπερστρατιώτες που ξεπήδησαν από γενετικά και τεχνολογικά πειράματα και mechs διαφόρων ειδών και μεγεθών, αντιμετωπίζονται αποτελεσματικότερα με τη ισχυρότερη γραμμή πυρός, όπως και με ορισμένα ενδιαφέροντα «παιχνίδια» που προσφέρει το New Order, όπως το όπλο Laser, που επαναφορτίζεται και μπορεί να έχει απεριόριστα πυρομαχικά.\nΘα περιμέναμε πάντως λίγες περισσότερες ιδέες πάνω στον οπλισμό, δεδομένης της φύσης του τίτλου και του ψευδοϊστορικού του υπόβαθρου. Δε μείναμε ικανοποιημένοι με μία παραλλαγή καραμπίνας και ένα Laser Gun. Τα όπλα έχουν και αναβαθμίσεις που βρίσκονται διάσπαρτες στους εντυπωσιακούς σε μέγεθος χάρτες του τίτλου, αλλά από την άλλη η εμμονή στη συλλογή πυρομαχικών με πάτημα πλήκτρου και η αναγέννηση της μπάρας ζωής με πακέτα υγείας, είναι ακατανόητη. Το ότι ο μηχανισμός είναι του 1993, δε σημαίνει ότι το 2014 κάνει αυτόματα το παιχνίδι old school. Ναι, υπάρχει και Armor. Και ναι, υπάρχει και σκυλοτροφή.\nΟι επιρροές από το The Darkness και το Riddick συνεχίζονται στο hub του παιχνιδιού. Η έδρα της Αντίστασης λειτουργεί ως κεντρικό ορμητήριο, ανοικτό σε μία υποτυπώδη εξερεύνηση και σε αλληλεπίδραση με τους χαρακτήρες της ιστορίας, που είναι ομολογουμένως αρκετοί. Στο hub αυτό εξελίσσονται οι έρωτες (μέχρι κορυφώσεως…) και οι αντιδικίες, σε αυτό το hub καταπολεμώνται οι Ερινύες και εδώ σχεδιάζονται οι αποστολές ώστε να χτυπηθεί ο μηχανισμός των Ναζί. Ως ένα βαθμό η ύπαρξή του λειτουργεί αξιοπρεπώς σα διάλειμμα από το καθαρό παιχνίδι, ενώ θα πρέπει να επισημάνουμε ότι και οι χαρακτήρες δεν είναι κούφιοι και άνευ περιεχομένου (αν και θα θέλαμε να γνωρίσουμε το λαμπρό νέο που είχε την έμπνευση να δώσει το συγκεκριμένο πορτραίτο στον Blaskowicz – ξέρετε, μεγάλα σαγόνια, ξανθά μαλλιά, μπλέ μάτια… ακριβώς ό,τι θα έπρεπε για να αντιμάχεται τους Ναζί).\nΥπάρχουν όμως και περιστάσεις που η δράση και ο ρυθμός του παιχνιδιού ανακόπτονται βάρβαρα, με τον ήρωα να εκτελεί fetch αποστολές και να πηγαίνει στο Α σημείο για να πιάσει το Β αντικείμενο και να το μεταφέρει στο Γ πρόσωπο, που βρίσκεται… στο διπλανό δωμάτιο. Προσπαθήσαμε μέχρι το τέλος να βρούμε κάποια, οποιαδήποτε, ουσία σε αυτή την επιλογή. Δυστυχώς δεν υπάρχει και μοιραία εντάσσεται κι αυτή στο σύνολο των επιλογών που αποδεικνύουν ότι το Wolfenstein πραγματικά δεν ξέρει τι ακριβώς παιχνίδι είναι.\nΑν αποφαινόμασταν εμείς για τη φύση του ως άλλοι κομπογιαννίτες ψυχολόγοι, θα ρίχναμε μια ματιά στην καρτουνίστικη και γραφική, σχεδόν υπερεαλιστική, απεικόνιση των Ναζί, θα κλείναμε το μάτι στην επιλογή Dual Wield, θα χαμογελούσαμε στο λιποτάκτη πρώην Ναζί με το όνομα Klaus (εμπνευσμένο!) και οδηγώντας Mech, αυτοκίνητα, μηχανές κατάδυσης κλπ, θα διαλέγαμε το «Πυρ» ομαδόν και ακαταπαύστως. Δυστυχώς, αναγκαζόμαστε να αναλύσουμε και να αξιολογήσουμε την έκδοση για τις κονσόλες προηγούμενης γενιάς, και παρότι έχουμε ακούσει τα καλύτερα για τις next gen πλατφόρμες, πρέπει να επισημάνουμε ότι και στο Xbox 360 το Wolfenstein πετυχαίνει υπέροχα πράγματα. Γίνονται λίγες παραχωρήσεις σε ορισμένα textures, το animation των εχθρών δεν είναι και ό,τι καλύτερο έχουμε δει, αλλά συνολικά πρέπει να παραδεχτούμε ότι έχουμε να κάνουμε με έναν πανέμορφο τίτλο, με καταπληκτικούς φωτισμούς και τεράστια περιβάλλοντα, που δεν κοστίζουν στο παιχνίδι (και στον παίκτη) ούτε ένα frame. Λίγες είναι οι περιπτώσεις που παρατηρείται tearing, αλλά όχι κάτι που δε διορθώνεται με patch.\nH συνολική παικτική του αξία, αν και δεν υπάρχει multiplayer, καταχωρείται στα θετικά του παιχνιδιού, καθώς πέρα από το χορταστικό campaign (ακόμα κι αν βγάλουμε από την παράσταση τα άνευ ουσίας διαλείμματα στο Αρχηγείο της Αντίστασης) υπάρχει αρκετό υλικό από collectibles και modes που ξεκλειδώνουν, καθώς και μία ενδιαφέρουσα πτυχή του παιχνιδιού που καθορίζεται από μία πρώιμη επιλογή του παίκτη (ποιον σύντροφό του να σώσει) και που αλλάζει ορισμένα πράγματα στην ιστορία, το πώς εμφανίζονται πρόσωπα και με ποια σειρά πραγματοποιούνται κάποιες αποστολές.\nΑκόμα κι αν σας φαίνεται αρνητική η «αύρα» του κειμένου, η κατάληξη είναι μάλλον υπέρ του παιχνιδιού. Κι αυτό, για τον απλούστατο λόγο ότι το Wolfenstein παρέχει στον παίκτη την πολυτέλεια να αγνοήσει πλήρως αυτά που το ίδιο δεν υλοποιεί με τον καλύτερο τρόπο. Με αυτό στο μυαλό, δε χρειάζεται κανείς να δώσει και τόση σημασία στο πρωτόλειο stealth κομμάτι ή στις περιπλανήσεις τύπου Riddick εντός της φυλακής. Πολύ περισσότερο, ακόμα κι αν έχουν υπάρξει βελτιώσεις σε σχέση με το παρελθόν της σειράς, δε χρειάζεται κανείς να σταθεί σε ένα σενάριο που παρουσιάζει τους Ναζί σαν αποκύημα φαντασίας ενός μέτριου συγγραφέα science fiction, την ώρα που οι πραγματικοί Ναζί χτυπούν την πόρτα της Ευρώπης. Έχει πλάκα που ξεκινάμε την περιγραφή με το ότι «πρόκειται για το φανταστικό σενάριο όπου οι Ναζί έχουν κερδίσει το B’ ΠΠ…». Ποιος μας είπε ότι τον έχασαν;\nΑριθμός παικτών: 1 Ανάπτυξη: MachineGames Ημ. Έκδοσης: 20/05/2014\nPEGI: 18 Εκδότης: Bethesda Softworks Πλατφόρμες: PS 4, Xbox One, PC, Xbox 360, PlayStation 3\nΧορταστικό campaign και επιπλέον modes.\nΙκανοποιητικό έως πολύ καλό gunplay.\nTo σύστημα με τα perks ωθεί τον παίκτη να χρησιμοποιήσει μηχανισμούς που μπορεί να αγνοούσε.\nΤαιριαστή θεματολογία με το συνολικό ύφος του παιχνιδιού.\nΤο stealth κομμάτι αν και λειτουργεί είναι παράταιρο και κόντρα στο ύφος του παιχνιδιού.\nΤα μακροσκελή διαλείμματα στο αρχηγείο των ανταρτών είναι κουραστικά και στερούνται ουσίας.\nΜικρή ποικιλία σε όπλα και «άδεια» αίσθηση ορισμένων εξ αυτών.\nΥπέροχο review Σάββα. To Wolfenstein απο την άλλη δε με ελκύει, μπορώ να πω καθόλου, οπότε εγω θα προσεράσω.\nΩραιο review. Απο οσα gameplay videos ειδα, το παιχνιδι μου εφερε στο μυαλο το metro last light, αλλα με θεματολογια που περνει λιγοτερα στα σοβαρα τον εαυτο της (χωρις αυτο να ειναι απαραιτητα κατι κακο). Θα του δωσω μια ευκαιρια μελλοντικα. Οσο αφορα την ανναγενηση της μπαρας ζωης με πακετα υγειας, για μενα ειναι χαρακτηριστικο αν μη τι αλλο θετικο. Οχι πως εχω προβλημα με το Health regeneration, απλα η αληθεια ειναι οτι το εχω βαρεθει, μιας και το 90% των shooters σημερα λειτουργουν με τον συγκεκριμενο μηχανισμο.\nσυμφωνω σαββα στα συν και τα πλην αλλα θα εβαα αλλο ενα,ισως ανουσιο,οτι το παιχνιδι δεν σε δενει με την χρονολογια που διαδραματιζεται-απο ολες τις αποψεις- και στειται πληρως καθε ατμοσφαιρας....ψιλοαχταρμας γενικα,εγω προσωπικα δεν ξω ποσο replay value θα μπορουσε να εχει ο τιτλος...αν ελειπε το στελθ-γενικα- θα μπορουσε...\nκαι αυτο με τα οπλα...ποσο βαρετοι στην ουσια εχει 4 οπλα που κρατας διπλα αμα θες,μαχαιρι και τον λειζεροκοφτη.... :-P που να φτασουν τα επιπεδα old school shooter\nη εκσοση πσ4 οπτικα ειναι οκ,αλλα εχει και πιο ομορφα σουτερς ηδη-κιλλζοουν,μπφ4-\nγια μενα ηταν μια χαμενη ευκαιρια,και οπως φαινεται απο δω μαλλον ασχημο το μελλον του doom..\nενα 6 θα του εβαζα εγω να πω την αληθεια,επιηκως....\nισως να λεει για αγορα στην μιση τιμη-στα 65 που κανει τωρα μπαααα....\nδεν μπορω να πω ακομη βεβαια οτι τα μετανοιωσα οποτε καλο αυτο\nφιλτατε εχει health regeneration αλλα οχι να σε φουλαρει...αν και με τοσα πακετα υγειας παντα εισαι κομπλε.....\nΑν και δεν έχω ακόμα στα χέρια μου το one...θα το παίξω εκεί και όχι στο 360,διότι θεωρώ ότι θα είναι πολύ πιο αναβαθμισμένο..Το έχω προπαραγγείλει, δεν το χάνω με τίποτα,έχω τερματίσει πολλές φορές τα προηγούμενα.Mάλιστα αυτές τις μέρες ξανατερμάτισα αυτό του 2009!!Συμφωνώ όμως με τον συντάκτη ότι παιχνίδι σαν το return to castle wolfenstein δεν υπάρχει δεύτερο..Πάντως πολύ το άργησαν,έπηξα με τα ρηχά campaign των CoD και battlefield...Φωτεινή εξαίρεση το metro last light αν και εμένα προσωπικά η ατμόσφαιρα του wolfenstein μου αρέσει περισσότερο!!!!Σάββα μεγάλη ειρωνία αποτελεί το γεγονός ότι η αντιστασιακή ομάδα που μάχεται τους ναζί στο παιχνίδι του 2009 λέγεται golden dawn!!!Θα μου πεις όμως που να ήξεραν οι δημιουργοί τα πολιτικά χάλια της Ελλάδας 3 χρόνια μετά!Πολύ καλό review!!\nΈχοντας παίξει μονάχα 2 ώρες (1 μέρα σχεδόν έκανε να κατέβει) μπορώ να πω ότι μέχρι τώρα δεν είμαι απογοητευμένος. Οπτικά είναι ικανοποιητικό στο pc. Το stealth όντως είναι σαν cheat με την κακή ΑΙ, αλλά ποιος παίζει wolfenstein με stealth; Όταν βγαίνουν έξω τα όπλα το παιχνίδι σπέρνει (δυστυχώς από ότι διαβάζω δεν θα έχουν μεγάλη ποικιλία αργότερα).\nΚαλά, παιδιά, ούτε λόγος για σύγκριση με τα δήθεν campaign των CoD, BF κλπ. Το 7 και το κείμενο αντιστοιχούν σε κανονικό FPS παιχνίδι, έτσι? Στην ίδια αξιολογική κλίμακα το CoD θα ήταν για ένα τεσσαράκι επιεικώς.\nΣαββα πολυ καλο το review το περιμενα για να εχω καλυτερη εικονα του τιτλου αν και απο τα βιντεο καταλαβαινει κανεις οτι ειναι ενα μετριο παιχνιδι... Δεν αξιζει να δωσει κανεις 50 ευρω ισως αργοτερα που θα εχει πεσει η τιμη το δω γιατι εχω παιξει ολα τα Wolfenstein. Ακομα δεν μπορω να καταλαβω πως το Thief πηρε χαμηλη βαθμολογια για εμενα παιχνιδαρα.\n@cluber Πιπερι στο στομα συγκρινεις το Metro Last Light με το Wolfenstein The new order? Ειναι η μερα με την νυχτα το Metro ειναι απλα ενα απο τα καλυτερα FPS της 10ετιας και καμια σχεση δεν εχει με την μετριοτητα του New order...\nΓενικα απο αυτα που διαβασα φενεται πολυ ενδιαφέρον παιχνίδι και σίγουρα θα το παίξω στο μελλον αφού πρωτα παίξω το προηγούμενο.\nαγορα στο αμεσο μελλον\nΑπλα λιτα κατανοητα και του the point να σαι καλα Σαββα ,Ηλιας εδω ,\nΑπολαυστικό review του Σαββα ! Παει για αγορα !\nΕπειδή μου αρέσει η θεματολογία θα τιμηθεί στο μέλλον!\nΠολύ ωραίο και ενθαρρυντικό review.\nΕίχα ενδοιασμούς για χειρότερο τελικό αποτέλεσμα αλλά τελικά φαίνεται πολύ αξιοπρεπές και σύντομα σκοπεύω να το τιμήσω. Τώρα προέχουν άλλα.\nΠαρα πολυ καλο το review.Θα προτιμουσα να ειναι για τα next gen συστηματα,αλλα οκ.Θα το παρω για το pc.\nAπο τα βίντεο εμενα μου φαινόταν αρκετα γραμμικο και ίσως επαναλαμβανομενο αλλα το παιχνιδι τελικά φαίνεται "τίμιο" και επειδη τρελαίνομε για sci fi θεματολογία έχει μπει στη wish list μου .\nΑπό τα βίντεο φαίνεται μέτριο...ω ρε που πάμε,γίναμε όλοι κριτικοί από το Youtube.Θα αγοραστεί και θα λιωθεί όπως πρέπει με την πρώτη ευκαιρία.Φαίνεται πως έχουμε παιχνιδάρα.\n[email protected] ε γραμμικοτατο ειναι στην ουσια...δεν εχει και πολλες επιλογες...\n[email protected] ε οχι και παιχνιδαρα ρε συ,μην υπερβαλουμε...σαν συνολο μπορεις βαρυα να το πεις καλο....\nΙΣΩΣ αν ειχε και μουλτι να αξιζε για αγορα\nαπλα το παιχνιδι θα μπορουσε να αναστησει το franchise αλλα με τα αρνητικα του καταφερνει το αντιθετο\nχωρια που ειναι ανεπιττο σε σουτερ να υπαρχουν μονο 5 οπλα και αυτα ανεπνευστα....\nενταξει αν παρεις μονο το καμπειν σιγουρα ειναι και πιο μικρα...αλλα αυτα τα σουτερς 1) πανε πακετο με φουλ εθιστικοτατο μουλτιπλειερ 2)οτι κανουν-σαν καθαρο γκειμπλει- το κανουν πολυ καλυτερα απο το γουλφενσταιν γιατι δεν εισαγουν πραγματα που δεν ταιριαζουν...και λογω του μικροτερου καμπειν μοιαζουν πιο δεμενα σαν αποτελεσμα...εκεινα υστερουν σεναριακα οπως ειναι και λογικο κιολας...βεβαια το modern warfare 1 2 ηταν μια χαρα και σαυτον τον τομεα...\nαπλα εδω λογω λανθασμενων επιλογων και εκτελεσης ισως ο τιτλος στερηθει replay value που ειναι πολυ σημαντικο αφου δεν εχει να προσφερει κατι παν του καμπειν :-)\nυ.γ: στο πσ4 το παινιδι μαζι μμε το πατσακι ειναι 53 γβ ινσταλ...ξεπναει τα παντα...\nΠεριμενα χειροτερα. Με το review τα δεδομενα αλλαξαν και παμε για αγορα. Ενα FPS διαφορετικο απο την μαζα (CοD, Battlefield) δεν μας πειραζει καθολου. Σιγουρη αγορα.\n@freakio: Για μένα που δεν παίζω multi ένα καλό campaign είναι το βασικότερο.Πόσο μάλλον,όταν αυτό έχει μεγαλύτερη διάρκεια από τη συνηθισμένη και δεν είναι τόσο κοινότυπο όσο άλλοι τίτλοι.\nΈχοντας στο μυαλό μου το Return to Castle Wolfenstein που έπαιζα παλιά και συγκρίνοντας ατμόσφαιρα , εχθρούς κτλπ .. δεν μου κάνει και τόση όρεξη το συγκεκριμένο , μπορεί να το δώ αργότερα σε πολύ χαμηλή τιμή..\nεγω βασικα το εχω στο ps4 κ με τραβηξε πολυ που δν το περιμενα... και ειδικα το story πολυ καλο!.....8/10 χαλαρα απο μενα για κατοχους ps4....\nΣαββα φοβερο review, και πιστευω οτι η βαθμολογια σου ειναι πιο κοντα στην πραγματικοτητα. Καποια site το βαθμολογουσαν για 9 και καποιοι τα υποστηριζαν κιολας! Απιστευτα πραγματα.\nΈχω την αίσθηση οτι σε αυτό το παιχνίδι η βαθμολογία θα παίξει σε διάφορα επίπεδα. Για εμένα είναι ενα "χρυσό" 7αράκι. 20 ευρουλάκια κλειδάκι και ήμαστε μια χαρά.\nΕξαιρετικό review απο τον Σαββα. Με κάλυψε απόλυτα, εχοντας τερματησει το παιχνιδι αυτα ειχα και εγω στο νου μου. Μια ενσταση θα κανω για το Stealth. Το παιχνιδι μπορει να ειναι oldschool FPS (τα οποια ως γνωστο δεν εχουν stealth κομματι) αλλα για εμένα στο συγκεκριμένο άξιζε. 1ον γιατι δουλευει μια χαρα και 2ον γιατι σπαει τη μονοτονια.\nΤο παιχνιδι παιδια ειναι πολυ δυνατο και με πολυ καλα γραφικα!\nΠερίμενα review για να πάρω μια γνώμη πριν αγοράσω το παιχνίδι, και αν και με μπέρδεψε λίγο το κείμενο, τελικά φαίνεται παιχνίδι που αξίζει έστω στα 30 ευρώ. Αλλά θα έλεγα οτι ο βαθμός δεν αντιστοιχεί και τέλεια με το κείμενο γιατί είδα μεγάλη βάση στα αρνητικά και όχι και τόση μεγάλη έμφαση στα θετικά, οπότε αν δεν υπήρχε ο βαθμός, θα νόμιζα ότι ειναι παιχνίδι του 5...\nVasilisGR1982 προσωπικα βλεπω 2 παιχνιδια πρωτου προσωπου, τα οποια απο την μια μερια πατανε παικτικα στο shooting και απο την αλλη στο stealth. Κοινοι παρονομαστες υπαρχουν. Για το Wolfenstein δεν εχω ολοκληρωμενη αποψη (ακομα) μιας και δεν το εχω παιξει.\nΤο Last light αν και σιγουρα ειχε την πιο καλοφτιαγμενη μεταποκαλυπτικη ατμοσφαιρα που εχω δει σε video game, το gameplay του ειχε καποιες πολυ σοβαρες παραφωνιες. Ουσιαστικα το stealth του ηταν ενα cheat, μιας και οι φρουροι δεν σε αντιλαμβανοταν, ακομα και αν εκανες παρτυ μπροστα στα ματια τους, στον μεγιστο βαθμο δυσκολιας. Στο 2033 παλι γινοταν ακριβως το αντιθετο. Ακουγαν τον ηχο της ανασας σου απο τα 100 μετρα, πραγμα το οποιο εκανε το παιχνιδι εκνευριστικα και αδικα δυσκολο. Τα Metro ηταν εξαιρετικα games χωρις αμφιβολια, αλλα το να χαρακτηριστουν ως τα FPS της 10ετιας (με δεδομενη την στα ορια του broken AI που εχουν), το θεωρω υπερβολη.\nποσες ωρες διαρκει το campaign?\nγιατι το review εγινε σε κονσολα παλιας γενιας?\n....οντως το κειμενο διακατεχεται απο μια αρνητικη αυρα.Επισης στα σχολια υπαρχουν πολλες διφορουμενες αποψεις.Για αλλους αξιζει 9, για αλλου 5 και για αλλους 7.Ειδωμεν\nενταξει αυτα πιστβω ειναι υπερβολες,και γουστα...\nαντικειμενικα το παιχνιδι δεν μρει να ανεβει περαν του 6 7...αν ηταν μονο σουτινγκ ισως να πηγαινε λιγο παραπανω...\nεγω στεκομαι στο σχολιο του παιδιου π πανω και οσον αφορα οτι τα κοντ και μπφ4 ειναι ρηχα....πδια οπιον απο τους δυο τιτλους να συγκρινεις το wolfenstein ειναι πολυ πιο αψυχο και ρηχο...μην λεμε και οτι θελουμε...περαν του shooting κομματιου δεν εχει τπτ μα τπτ απου να σε κεντρισει.πχ στην ουσια δεν εχει σεναριο,μην λεμε και οτι θελουμε..εγω το εφτασα σ chapter 12 h 14 και απο οτι ειδα τελειωνει,στο chapter select φαινεται,και το πηρα χτες το πρωι..\nεπισης στο δυσκολο δεν μπορεις ευκολα να διαλεξεις να σπασεις το stealth καθως θα δυσκολεψει πολυ...\nτο μονο που το σωζει ειναι οτι βγηκε σε περιοδο ξηρασιας σχετικα,οποτε ισως τα παει καλα...\nnice review , το game λέω να το πάρω όταν πέσει λίγο η τιμή του , πάντως φαίνεται οκ .\nBravo για το review Σαββα,πολυ καλο!!!!Αγαπαμε Wolfenstein\nΌταν είναι παιχνίδι σου επιτρέπει να κάνεις dual wield δύο υπερμεγέθη shotguns και να κομματιάσεις Ναζί-Mech, τα λόγια είναι περιττά...\nΠολύ ωραίο review. Θα αγοραστεί αργότερα μάλλον με το πρώτο price drop.\n@Dandelion πιο Cod και πιο Bf φίλε μου? Όλα αυτά είναι τα τρισέγγονα του Medal Of Honor.\nΔεν το έπαιξα το παιχνίδι, και δεν νομίζω να το παίξω άμεσα, να μην παρεξηγηθώ... αλλά εδώ σύμφωνα με αυτά που διαβάζω αν πάει να χτυπήσει κάποιο παιχνίδι ,αυτό είναι το Μetro. Kαι εκεί μάλλον χάνει ξεκάθαρα.Αλλά τι λέω αφου δεν το έχω παίξει?\nΤα cod k Bf τα μετράμε αλλιώς σαν παιχνίδια, μιας και δεν είναι το δυνατό τους σημείο το single player...\nΩραίο review Σάββα.\nΊσως να τιμηθεί στο 10 άρικο\nΕντάξη, το παιχνίδι "προκρίνεται" για να μπει στην μελλοντική λίστα αγορών για PS4. Αλλά ούτε "στα 10 ευρώ", ούτε "στα 25 ευρώ", ούτε "στα 40 ευρώ", αυτή είναι γενικά μια λογική που δεν μου ταιριάζει.\nΌταν πλέον έλθει η στιγμή να αγοραστεί, αυτό θα γίνει στην τιμή που εκείνη την χρονική περίοδο θα κοστίζει. Μακάρι να το βρω και στα 5 ευρώ, καθόλου δεν θα με ενοχλήσει, αλλά ούτε και αν έχω τα χρήματα θα μου κακοπέσει μια σπέσιαλ συλλεκτική με π.χ. 80 ευρώ.\nΓενικά η αξιολόγηση των παιχνιδιών από εμένα γίνεται σε συνάρτηση με τον χρόνο που θα ξοδέψω και όχι με τα χρήματα που κόστιζε την εποχή που το αγόρασα. Εξάλλου μέχρι να έλθει η ώρα να παίξω τον κάθε τίτλο συχνά έχω τελείως ξεχάσει πόσο τον είχα αγοράσει.\nΔεν έχω ξαναπαίξει ξανά Wolfenstein και έλεγα να ξεκινήσω τώρα, όμως από μια ματιά που έριξα στο internet ανακάλυψα οτι το new order δεν είναι επανεκκίνηση/reboot αλλά συνέχεια των 2 προηγούμενων παιχνιδιών Return to Castle Wolfenstein και Wolfenstein (2009).\nΟπότε αυτό που λέτε στην αρχή του review μάλλον δεν ισχύει, είναι ο ίδιος χαρακτήρας στο ίδιο σύμπαν.\nΕφιαλτική ατμόσφαιρα. Όμορφα γραφικά. Gameplay άνω του μέτριου.